Pendarahan Ketika Hamil: Bila Mama Perlu Risau?

Pendarahan ketika hamil? Mesti mama rasa panik dan risau kan bila berlaku situasi macam ni semasa kehamilan. Sebenarnya kalau mama nak tahu, pendarahan ketika hamil ni bukanlah sesuatu yang sangat membimbangkan. Boleh dikatakan ramai mama hamil yang mengalami pendarahan ringan atau “blood spotting” di awal kehamilan mereka.
Walaupun pendarahan kecil ini satu kebiasaan bagi kebanyakan mama yang hamil tapi kita tak boleh ambil mudah. Ada juga pendarahan yang menjadi tanda-tanda komplikasi kehamilan tau. Mama kenalah tahu bagaimana nak bezakan pendarahan biasa atau tak supaya masalah yang lebih besar dapat dielakkan.

Kredit Medical News Today
Bagi mengenali situasi yang mama hadapi, kita kena ambil tahu kenapa berlakunya pendarahan ketika hamil? Apakah yang menyebabkan pendarahan semasa kehamilan ni?
Punca Pendarahan Ketika Hamil
Secara umumnya, sebanyak 20 – 25% wanita yang hamil ada mengadu mengalami pendarahan faraj semasa di awal kehamilan. Pendarahan di trimester satu bukanlah sesuatu yang membimbangkan.
Secara medikalnya, pendarahan ketika hamil dibezakan mengikut waktu berlakunya pendarahan itu, samada di trimester satu, dua atau tiga.
Pendarahan di Trimester 1
Antara sebab-sebab berlakunya pendarahan ketika hamil di trimester satu adalah kerana:
#1 Pendarah disebabkan fibroid, polip atau jangkitan kuman
Kebanyakan kes berlakunya pendarahan di awal kehamilan adalah disebabkan beberapa perkara seperti kerengsaan (inflammation) serviks yang terjadi disebabkan hubungan intimasi suami isteri.
Ada juga pendarahan yang keluar dari faraj disebabkan ketumbuhan pada dinding rahim seperti fibroid atau polip serviks  (cervical polyps). Ketumbuhan ini taklah membahayakan dan masih boleh dipantau dan diubati. Mama boleh mendapat nasihat pakar untuk merawat masalah ini sepanjang kehamilan.
Selain dari itu, jangkitan kuman pada serviks juga boleh menyebabkan berlakunya pendarahan dari faraj. Doktor boleh memberi ubat-ubat tertentu untuk membantu memulihkan keadaan ini.
#2 Pendarahan disebabkan implantasi IVF
Bagi pasangan yang melakukan implantasi atau persenyawan secara in-vitro, kebarangkalian berlakunya pendarahan di awal kehamilan juga adalah besar.
Proses implantasi akan melibatkan lebih dari satu sel embrio yang akan dimasukkan ke dalam rahim. Ada yang kesemua sel akan melekat pada uterus dan ada juga yang tak berjaya melekat. Sel yang tak melekat akan dibuang oleh badan melalui faraj dan inilah yang menyebabkan pendarahan semasa hamil di peringkat awal.
Kredit Alpha Women’s Specialist
#3 Pendarahan disebabkan keguguran
Ada juga sel yang telah disenyawakan secara normal di waktu subur dan hampir berjaya untuk melekat dan membesar menjadi bayi. Tapi mungkin kerana genetik atau aktiviti-aktiviti yang dilakukan tak menepati kemampuan badan seorang wanita hamil, akan berlaku pendarahan disebabkan keguguran kerana sel gagal untuk melekat sepenuhnya. Kebiasaannya, darah yang keluar ketika ini dalam bentuk ketulan yang pekat.
#4 Pendarahan disebabkan kehamilan ektopik
Kehamilan ektopik juga antara punca terjadinya pendarahan di trimester pertama. Kehamilan ektopik terjadi apabila sel yang disenyawakan melekat di luar rahim atau uterus mama. Kehamilan ini adalah tak normal dan harus dilakukan pengguguran dengan kadar segera kerana ia boleh memudaratkan mama hamil.
Kehamilan ektopik
#5 Pendarahan disebabkan kehamilan molar
Selain daripada pendarahan faraj yang dinyatakan, pendarahan juga boleh berlaku kerana kehamilan molar. Kehamilan molar ialah dimana perkembangan tak normal tisu uterus sendiri dan bukanlah sel bayi yang disenyawakan. Kebanyakan kes kehamilan molar ini adalah disebabkan sel kanser yang merebak pantas dan menjangkiti kawasan-kawasan lain termasuk sel bayi itu sendiri. Kes ini juga perlu mendapat rawatan segera daripada pakar.
Pendarahan di Trimester 2 dan 3
Walaupun kebanyakan kes pendarahan ketika hamil semasa trimester pertama tak begitu membimbangkan, mama yang mengalami pendarahan di trimester kedua dan ketiga perlulah lebih berhati-hati dan mengambil tindakan segera. Ini adalah kerana di peringkat ini, sel bayi sudahpun kuat melekat di dinding rahim dan sedang dalam proses tumbesaran secara normal. Sebarang pandarahan di waktu ini kebanyakkannya adalah abnormal.
Antara punca pendarahan di trimester kedua dan ketiga adalah disebabkan:
#1 Pendarahan disebabkan Placenta Previa
Apabila kedudukan embrio terletak di bahagian yang terlalu bawah di dalam uterus, ini boleh menyebabkan tertutupnya pintu rahim sekaligus, jalan keluar untuk bayi. Ini akan menyebabkan pendarahan kerana bayi semakin membesar. Walaupun pendarahan yang berlaku ini tak menyakitkan mama hamil, mama harus ke hospital untuk mendapatkan nasihat dan memantau keadaan mama dan bayi.
#2 Pendarahan disebabkan Placenta Abruption
Plasenta ialah uri yang meliputi bayi di dalam kandungan yang memberi makan dan perlindungan semasa bayi membesar di dalam rahim. Ia mengandungi nutrien-nutrien yang diperlukan bayi. Placenta abruption adalah keadaan dimana uri tercabut daripada rahim dan akan menyebabkan berlakunya pendarahan dari faraj. Mama perlu segara mendapatkan rawatan kerana jika dibiarkan akan menyebabkan fetus tak mendapat oksigen yang mencukupi sehingga menyebabkan bayi tak dapat meneruskan kehidupan.
Pendarahan akibat uri pecah
#3 Pendarahan disebabkan Uterine Rupture
Bagi mama-mama yang pernah melahirkan bayi melalui pembedahan Ceaserian, pakar sering menasihatkan untuk menjarakkan kehamilan yang seterusnya bagi memastikan rahim pulih sepenuhnya. Jika jarak kelahiran sebelumnya adalah terlalu dekat hingga membuatkan uterus mama belum sempat pulih sepenuhnya, kehamilan berikutnya boleh memberi risiko kepada mama. Uterine rupture atau keadaan rahim pecah boleh terjadi dimana keadaan dinding rahim yang koyak ketika bayi yang dikandungkan semakin membesar. Pendarahan akan berlaku dan ia juga membahayakan keadaan mama dan bayi.
#4 Pendarahan disebabkan kehamilan pramatang
Pendarahan di trimester tiga juga boleh terjadi apabila berlakunya kehamilan pramatang. Kehamilan pramatang berlaku apabila rahim sudah mula menunjukkan tanda-tanda untuk melahirkan seperti berlakunya kontraksi atau air ketuban pecah walaupun kehamilan belum pun menjangkan minggu ke-37.
Kredit Firefly Friends: Bayi pramatang
Bilakah Mama perlu risau dan apa yang boleh doktor lakukan jika berlaku pendarahan ketika hamil?
Jika berlaku pendarahan ketika hamil, mama kena jelas dan faham keadaan badan mama sendiri. Ada pendarahan yang berlaku tak membuatkan apa-apa rasa sakit pada diri mama, tapi jika pendarahan dalam kuantiti yang banyak walaupun masih di trimester pertama, mama harus dapatkan nasihat doktor. Ada banyak kemungkinan yang boleh menyebabkan pendarahan tersebut.
Doktor akan melakukan pemeriksaan rahim untuk menilai kandungan dan jumlah darah yang berkumpul di uterus. Doktor juga akan menjalankan ujian ultrasound untuk memastikan tahap kesihatan dan perkembangan bayi serta kadar degupan jantung bayi di dalam kandungan.
Kredit Meditatts
Jika pendarahan yang berlaku di awal kehamilan, ujian darah juga akan dilakukan untuk memastikan sama ada pendarahan yang berlaku disebabkan kehamilan ektopik atau kebarangkalian berlakunya keguguran. Ujian darah boleh memastikan keadaan sel rahim.
Adakah bayi dalam kandungan akan selamat?
Pendarahan di awal kehamilan bukanlah sesuatu yang merisaukan. Ia mungkin terjadi kerana hubungan intim suami isteri ataupun disebabkan pendarahan disebabkan implantasi IVF. Namun begitu, jika pendarahan terjadi secara berterusan, segeralah mama buat temujanji dengan doktor untuk mendapatkan kepastian. Mama juga perlu beritahu doktor jika mama menghadapi simptom-simptom sampingan yang lain seperti kekejangan, sakit belakang atau pun demam.
Doktor pakar dapat menilai keadaan kandungan serta kesihatan mama dan bayi dan jika perlu melakukan ujian-ujian tertentu untuk mendapatkan kepastian.
Semoga membantu!
BACA JUGA AMALAN IBU MENGANDUNG UNTUK MAMA AMALKAN
Pesan Mama Siti
Mama Siti mendoakan agar mama semua diberi kesihatan dan dipermudahkan sepanjang kehamilan dan selamat melahirkan bayi comel yang dinanti-nantikan selama sembilan bulan sepuluh hari. Mama kena berhati-hati dalam melakukan aktiviti-aktiviti tertentu supaya tak memudaratkan diri mama dan bayi okay!


Bagaimana Mama Sempat Bersenam Bersama Keluarga Walaupun Sibuk?

Sebagai ibu, salah satu perkara yang sentiasa menjadi keutamaan adalah kesihatan dan kesejahteraan keluarga. Ditambah pula dengan peningkatan kes pandemik COVID-19 di Malaysia, yang membuatkan kita sentiasa bimbang dan ‘overprotective’ dengan yang tersayang.
Hal ini sudah semestinya harus dilalui dengan beberapa cabaran, di mana kita perlu mengajak seluruh keluarga untuk kekal selamat dan sihat bersama. Kesihatan yang baik bukan sahaja melalui pemakanan yang sihat, malah, senaman yang teratur juga penting dalam menjamin tahap kesihatan dan kesejahteraan seisi keluarga.
Mengajak Seluruh Keluarga Turut Serta Bersama
Mama jangan lupa, sebarang aktiviti percutian mahupun keluar berjalan sangatlah tidak digalakkan buat masa ini. Oleh itu, apa yang Mama boleh lakukan adalah bersenam bersama-sama di rumah atau persekitarannya, untuk mengeratkan hubungan bersama keluarga.

Tak kisahlah aktiviti apa sahaja yang ingin dilakukan, Mama dan anak-anak boleh mengubah aktiviti tersebut menjadi satu aktiviti yang lebih sesuai dengan cara dan budaya keluarga Mama. Sebagai contoh, kalau anak-anak Mama sangat gemar bermain ‘video game’, olahkan senaman tersebut menjadi satu senaman hampir sama dengan ‘game’ yang digemari mereka.
Sekiranya anak-anak gemar bertanding antara satu sama lain, Mama boleh bahagikan mengikut pasukan dan jadikan senaman tersebut sebagai satu pertandingan antara ahli keluarga. Lagi ‘best’, Mama boleh tawarkan beberapa hadiah menarik kepada pasukan yang menang. Pasti anak-anak akan tertarik dan lebih ‘enjoy’ dengan senaman tersebut!
Mengajak Anak-anak Aktif Bersama
Selain daripada diet yang sihat, fizikal yang aktif juga dapat membantu meningkatkan sistem imuniti anak-anak. Mama harus sentiasa cuba untuk mengajak anak-anak turut serta dalam aktiviti dan senaman yang dilakukan. Jangan biarkan mereka duduk di tepi dan menjadi ‘penonton’ sahaja ya. Kalau tak, sia-sia sahaja rutin kecergasan yang ingin kita praktikkan bersama keluarga.
Mama hanya harus memilih aktiviti dan latihan yang sesuai dengan usia dan kemampuan anak-anak. Jangan pula lakukan aktiviti yang hanya boleh dilakukan oleh kita yang dewasa, takut hilang minat mereka nanti. Sekiranya ingin mencuba sesuatu yang baru, Mama dan anak-anak boleh mulakan dengan perlahan dan langkah yang paling mudah dahulu. Kemudian, baru teruskan dengan langkah yang seterusnya.
Idea Senaman yang Mudah dan Menyeronokkan untuk Seisi Keluarga
Berikut merupakan beberapa aktiviti yang anda boleh lakukan bersama keluarga:
Yoga
Mama jangan terkejut ya kalau anak-anak lebih pandai dan fleksibel apabila melakukan Yoga! Malah, mereka juga mempunyai daya ketahanan yang lebih baik berbanding kita yang dewasa.

Walau bagaimanapun, Mama harus pastikan mereka tidak berlebihan atau ‘over-stretch’ diri mereka sendiri ketika melakukan senaman ini.
Menari

Ramai kanak-kanak sangat suka menari. Anak saya pun tidak ketinggalan. Lebih-lebih lagi kalau tiada orang sewaktu kita menari. Lepaskan rambut ikal mayang anak-anak, dan biarkan mereka menari sesuka hati mereka.
Tak kisahlah gaya tarian apa sahaja, asalkan mereka menggerakkan badan mereka. Malah, anak-anak juga sangat cepat belajar sesuatu tarian. Biarkan mereka menari dengan gaya tersendiri, dan mungkin juga membuat koreografi tersendiri. Siapa tahu tarian keluarga anda boleh menjadi tarian ‘trending’ di TikTok yang seterusnya!
Turun Naik Tangga

Mama rasa lebih selamat untuk melakukan aktiviti di dalam rumah, sekaligus menunda hasrat untuk mendaki di luar? Apa kata Mama ubah aktiviti tersebut dengan ‘mendaki’ tangga rumah? Baik di rumah dua tingkat atau tangga kondominium anda, pastikan anda memakai pelindung lutut dan kasut yang betul sebelum anda melakukan aktiviti ini. Naik turun tangga dengan anak-anak pun seronok tau! Tapi, jangan laju sangat ya.
Berjalan atau Berjoging
Selain itu, sekiranya terdapat taman rekreasi yang berdekatan atau laman luas yang sesuai untuk aktiviti ringan, Mama boleh berjalan-jalan atau berjoging pada waktu pagi dan petang. Lakukan aktiviti ini dalam kumpulan bersama anak-anak, menjaga satu sama lain, dan lakukan dengan perlahan-lahan sehingga berpeluh.
Jangan lupa untuk ‘warm up’ yang betul sebelum memulakan aktiviti dan juga ‘cool down’ selepas setiap sesi. Taklah  terkejut otot-otot badan tu nanti.
Cabaran Daya Tahan Diri
Semasa PKP, Mama Siti ada menyertai rakan-rakan Mama Siti melakukan ‘plank challenge’ selama sebulan. Apa yang mengejutkan adalah apabila anak-anak turut bersama-sama melakukan aktiviti tersebut. Walaupun hanya sekejap, pasti akan ada yang turut melakukannya.
Lagi menarik, perkara yang sama turut berlaku kepada keluarga kawan Mama Siti! Apa yang dimulakan sebagai aktiviti antara kami akhirnya menjadi satu aktiviti yang turut dinikmati keluarga. Seronok rasanya.
Selain ‘plank challenge’, Mama juga boleh menukar aktiviti ini kepada ‘sit-up’ atau ‘push-up’ kerana ‘planking’ boleh menjadi agak sukar buat sesetengah orang. Aktiviti seperti ‘jumping jacks’ atau ‘squat’ juga sesuai untuk anak-anak kita. Setiap orang boleh melakukan latihan yang berbeza sebagai cabaran daya tahan mereka.
Badminton
Badminton merupakan antara sukan terbaik yang boleh dimainkan bersama keluarga. Mama boleh mengajak keluarga bermain badminton sekali atau dua kali seminggu.

Sukan ini juga lebih mudah dipelajari anak-anak dan boleh membawa persaingan yang mudah, sihat, dan menyeronokkan buat seisi keluarga.
Ping Pong
Anak-anak lelaki saya menggunakan dinding untuk berlatih permainan ping pong mereka, dan sekiranya mereka ingin bersaing antara satu sama lain, meja makanlah yang menjadi ‘mangsa’. Namun begitu, ia sentiasa berubah menjadi satu aktiviti yang menyeronokkan.
Ping pong merupakan permainan koordinasi yang hebat dan bukanlah satu aktiviti yang terlalu berat, tetapi sangat membantu dalam memberikan aktiviti yang sihat kepada anak-anak.
Tabiat Pemakanan yang Sihat
Okay, selain bersenam, apa lagi yang harus kita fokuskan? Semestinya, gaya pemakanan. Sebagai seorang ibu, kita juga harus memastikan keluarga kita makan makanan yang betul dan sihat. Ditambah pula dengan peningkatan ‘food delivery’ sejak kebelakangan ini, sangat mudah untuk kita mendapatkan makanan di depan pintu rumah hanya dalam masa beberapa minit sahaja.

Namun begitu, tidak ada makanan yang boleh menandingi air tangan sendiri. Tidak ada yang lebih baik daripada makanan yang dimasak dengan teliti dan penuh kasih sayang, bukan? Walaupun makanan yang dimasak sangat ‘simple’, kita pasti akan menjadikannya satu menu yang berkhasiat.
Ditambah pula dengan ancaman wabak yang melanda sekarang, kita tidak mahu mendedahkan diri kepada perkara-perkara yang membahayakan. Oleh itu, makan makanan yang dimasak di rumah adalah cara terbaik untuk mendapatkan ketenangan mental dan kesihatan fizikal, lebih-lebih lagi dengan cara penyediaan yang lebih teliti dan selamat.
Hidangkan keluarga makanan yang kaya dengan nutrien penting yang merangkumi sayur-sayuran dan buah-buahan. Pastikan menu masakan kita juga dimasak dengan bahan-bahan yang sihat, bersih, dan berkhasiat. Elakkan memasak dengan menggunakan terlalu banyak minyak, gula, dan garam.
Meningkatkan Sistem Imuniti Tubuh Badan
Sekiranya Mama tidak mempunyai banyak masa, pilih resepi yang cepat dan mudah, tetapi dapat membantu meningkatkan sistem imuniti badan, berbanding yang mengambil masa berjam-jam untuk disiapkan (dan akhirnya memberi tekanan kepada diri sendiri).
Biasanya, Mama Siti akan mencari resepi yang mudah dan cepat untuk disediakan melalui aplikasi kegemaran Mama Siti, iaitu Tasty. Lebih menarik, Mama Siti boleh mendapatkan resepi mengikut bahan-bahan atau jenis makanan yang menjadi kegemaran anak-anak, dan juga terdapat pelbagai pilihan resepi yang menyelerakan.
Salah satu perkara biasa yang selalu Mama Siti akan buat stok di rumah adalah susu soya. Anak-anak tidak gemarkan tauhu atau tempeh, tetapi mereka sangat suka dengan minuman susu soya. Ia juga merupakan salah satu minuman yang saya sendiri akan berikan kepada anak-anak kerana pelbagai khasiatnya kepada kesihatan mereka.

Dengan menambahkan susu soya sebagai salah satu menu dalam diet kita, ia boleh meningkatkan sistem imuniti badan. Protein yang terkandung dalam susu soya baik untuk kesihatan jantung. Dan untuk mereka yang kurang bersenam, anda berisiko (dua kali ganda) untuk menghidap penyakit jantung. Oleh itu, di samping kita mengajak ahli keluarga menjalani rutin bersenam, amalan meminum susu soya sangat membantu dalam pemulihan otot. Lebih sedap dan menyegarkan apabila diminum sejuk di samping dapat menghilangkan dahaga selepas rutin senaman yang menyeronokkan.

Mama Siti dan keluarga selalunya akan membeli minuman susu soya V-Soy™, kerana ia dihasilkan daripada kacang soya bukan GMO. Mama Siti mengaku yang Mama Siti tidak pandai membuat susu soya sendiri, dan anak-anak juga sangat gemar dan terbiasa dengan rasa susu soya yang dibeli di kedai ini. Jadi, ia sangat mudah untuk kami. Mama boleh layari laman Facebook dan Instagram V-Soy™ untuk mengetahui pelbagai info dan khasiat mengenai susu soya V-Soy™.

Sambil Mama skrol laman media sosial V-Soy™, jangan lupa untuk mengikuti siri V-Soy™ Fit Tribe. Mama boleh mengikuti pelbagai video senaman yang menarik dan resepi sihat yang sesuai untuk seisi keluarga.
Siri ini terdapat di saluran Facebook, IGTV dan YouTube V-Soy™ World.
Duduk di Rumah, Kekal Sihat dan Selamat
Jalankan tanggungjawab anda dengan memastikan keluarga dan orang tersayang kekal selamat, terutamanya dalam waktu pandemik ini. Walau sesibuk mana pun kita, kita harus memastikan tubuh badan kekal aktif dan cergas, agar badan kekal sihat. Keluarga yang bersenam dan makan makanan yang sihat bersama-sama, pasti lebih sihat dan selamat bersama.
Bersabar dan jalankan tanggungjawab anda untuk kekal berada di rumah sekiranya tiada urusan penting. Hari-hari yang lebih baik sedang menanti kita. Dan untuk menjalani kehidupan yang berkualiti, kita harus kekal sihat dan optimis dari segi mental, emosi, dan fizikal. Oleh itu, mulakan gaya hidup sihat dan aktif sekarang, kerana ia dapat membantu kita menjalani kehidupan yang lebih baik.

Dan sekiranya norma baharu ini memenatkan dan memberi impak yang negatif kepada diri anda mahupun keluarga, jangan takut untuk mendapatkan bantuan dan sokongan orang sekeliling. Terutamanya untuk ibu-ibu, jangan risau, Mama Siti dan rakan-rakan turut ada bersama anda.
Jangan memendam dan berseorangan. Teruskan pembacaan bersama KelabMama dan Motherhood untuk pelbagai panduan dan nasihat berguna untuk anda dan keluarga. Stay well, Mama!
Artikel ini diolah daripada versi Bahasa Inggeris di Motherhood Story.


Pihak Taska & Tadika Mohon Kebenaran Operasi

Baru-baru ini pihak pengusaha taman asuhan kanak-kanak (Taska) dan taman didikan kanak-kanak (Tadika) mendesak Majlis Keselamatan Negara (MKN) supaya membenarkan mereka beroperasi. Permohonan ini dibuat untuk membantu petugas barisan hadapan dan petugas perkhidmatan penting meninggalkan anak-anak ketika bertugas.
Walaupun kebanyakkannya disuruh bekerja dari rumah tapi kita jangan lupa kepada ‘frontliners’ yang masih kena keluar bekerja dan terpaksa meninggalkan anak masing-masing.

Melegakan Hati Mama Papa Yang Kena Bertugas
Menurut Presiden Persatuan Pengusaha TASKA dan TADIKA Putrajaya (PUSPAJAYA) Husna Abdul Rahaman, pembukaan Taska atau Tadika pasti melegakan Mama Papa kerana dapat menghantar anak, sekali gus membolehkan mereka kembali bekerja serta menumpukan perhatian kepada tugas diamanahkan.
Tambahnya lagi, Mama Papa dan petugas barisan hadapan ni sememangnya menunggu pembukaan Taska dan Tadika anak mereka kerana terdapat segelintir daripada mereka berhadapan bebanan kewangan disebabkan terpaksa membayar yuran di dua tempat yang berlainan.
Ibu bapa memerlukan tempat yang selesa dan selamat untuk meninggalkan anak-anak sepanjang mereka bertugas selain memastikan pusat jagaan itu mematuhi prosedur operasi standard (SOP) bagi mengekang penularan Covid-19katanya lagi
Baru-baru ini juga ada media melaporkan, kerajaan akan menilai semula pembukaan Taska dan Tadika ni kerana wujud dakwaan banyak perniagaan itu ‘gulung tikar’. Allahu kesiannya.
Menurut Menteri Kanan (Keselamatan) Datuk Seri Ismail Sabri Yaakob, ia bergantung kepada pelbagai faktor terutamanya membabitkan kesihatan dan keselamatan kanak-kanak.

Taska & Tadika Tetap Utamakan Pematuhan SOP
Husna berkata, memandangkan sepanjang Perintah Kawalan Pergerakan Pemulihan (PKPP) lalu pengusaha Taska dan Tadika mematuhinya segala SOP yang diberikan jadi masalah pematuhan SOP tidak timbul. Pemeriksaan pemantauan dari semasa ke semasa juga dijalankan oleh Kementerian Kesihatan Malaysia (KKM), Jabatan Kebajikan Masyarakat (JKM) serta pihak polis.
Oleh kerana itu pihaknya merayu kepada kerajaan agar memberi kebenaran khas kepada Taska, Tadika serta pusat jagaan sementara beroperasi semula bagi membantu petugas ‘frontliners’ ni dan petugas perkhidmatan penting di pusat kerajaan.
Sementara itu, beliau juga bersetuju dengan peruntukan dana khas berjumlah RM30 juta disediakan untuk penyediaan Taska di bangunan kerajaan, khususnya hospital melalui Belanjawan 2021.
“Inisiatif diadakan itu dapat membantu petugas barisan hadapan dan golongan ibu bekerjaya mengalami pelbagai kekangan untuk mendapatkan perkhidmatan penjagaan kanak-kanak.
“Kami turut menghargai usaha kerajaan mengetengahkan dasar keprihatinan melalui dana sama dalam bentuk geran padanan sehingga RM20 juta yang disediakan untuk sektor swasta bagi mengelak pengusaha ‘gulung tikar’ selain mengurangkan jumlah pengangguran yang ramai dalam kalangan pekerja Taska dan Tadika terlatih,” katanya lagi.

Semoga pihak yang berkenaan pertimbangkan permohonan ini. Kesian juga pada mereka yang bertugas di barisan hadapan ni. Jika mereka sendiri runsing memikirkan di mana nak menghantar anak-anak mereka, bagaimana mereka ingin menumpukan sepenuh perhatian kepada tugas mereka masing-masing.
Pihak pengusaha Tadika dan Taska juga dah memberi jaminan pematuhan SOP yang ketat akan dibuat seperti mana yang mereka lakukan semasa Perintah Kawalan Pergerakan Pemulihan (PKPP) yang lalu.
BACA JUGA CEGAH KLUSTER TASKA – INI LANGKAH WAJIB DIAMBIL SEPANJANG PKPB


Cara Sendawakan Bayi Dengan Betul

Masih segar dalam ingatan Mama Siti waktu pertama kali bergelar mama ialah kekalutan yang Mama Siti hadapi kerana tak tahu cara nak sendawakan bayi dengan betul.  Panik Mama Siti dibuatnya bila mak sendiri mula bertanya, “anak dah sendawa ke?”
Jadi meh Mama Siti kongsikan tentang bayi dan cara sendawakan bayi dengan betul. Kenapa kita perlu pastikan bayi sendawa atau tak selepas menyusu?
Kenapa perlu sendawakan bayi?
Kebanyakan bayi cenderung untuk tertelan udara ketika mereka menyusu. Bagi kanak-kanak yang dah berumur dan orang dewasa, itu mungkin sesuatu yang biasa. Tapi, bagi bayi yang baru lahir, tertelan udara ini boleh menyebabkan udara terperangkap di dalam perut.
Bila udara terperangkap di dalam perut ia boleh mengakibatkan rasa kurang selesa dan senak perut kepada bayi. Senang cerita inilah antara punca bayi kembung perut. Sebab tu bayi resah-gelisah dan merengek je. Udara yang terperangkap ni boleh dikeluarkan dengan teknik sendawa bayi yang betul.
Selain dari itu, tabiat sendawakan bayi setiap kali dia selesai menyusu dan makan dapat mengurangkan masalah bayi kembung dan sakit perut.
Cara Sendawakan Bayi Dengan Betul, Mudah dan Selamat
Ada banyak cara dan petua untuk sendawakan bayi ni. Mama Siti sarankan mama semua ikut langkah-langkah berikut untuk sendawakan bayi dengan betul, mudah dan selamat:
#1 Posisikan bayi dengan betul
Letakkan sehelai kain di bahu Mama. Kemudian, letakkan bayi di atas bahu yang berlapik itu. Urut-urut belakang bayi menggunakan telapak tangan dengan perlahan-lahan.

Kredit Newborn Baby Blogger
#2 Bayi sendawa tanda lega
Bayi akan mengeluarkan sedikit bunyi lega atau angin keluar dari mulutnya tanda dia lega dan sendawa. Itu bermakna angin di dalam badan yang masuk dengan susunya tadi dah pun dikeluarkan. Kebiasaannya, bayi akan muntah sedikit atau sekurang-kurangnya mengeluarkan air liurnya semasa sendawa. Jadi, bertabahlah ye Mama.
Kredit Newborn Hub
#3 Posisi sendawa bayi yang lain
Ada beberapa posisi sendawa bayi yang lain yang boleh mama cuba mengikut keselesaan Mama dan bayi. Antaranya termasuklah:
Dudukkan bayi di dalam posisi menegak di atas pangkuan. Urut perlahan-lahan dengan membuka tapak tangan seluasnya. Kadang-kala, ada juga orang-orang tua yang akan menepuk-nepuk belakang bayi. Mama kenalah berhati-hati kalau hendak menggunakan teknik tepukan ni ya. Bayi kita sangat lembut dan tulang-tulang badannya masih belum keras sepenuhnya untuk diperlakukan dengan lasak. Risau musibah lain pula yang datang nanti.
Kredit First Time Parenting
Posisi yang lain pula ialah dengan meletakkan bayi di lengan dalam posisi meniarap. Muka bayi akan menghadap ke bawah atau tepi dan disokong dengan tangan atau peha Mama atau Papa. Gosok perlahan-lahan hingga bayi sendawa.
Kredit: Smart Parenting
Waktu terbaik sendawakan bayi
Kebanyakkan bayi akan rasa tak selesa semasa dan selepas penyusuan atau makan hinggalah mereka disendawakan. Kadang-kadang, sendawakan bayi ketika dia sedang menyusu atau makan tak menjadi kesalahan, malah boleh melegakan peredaran udara di dalam badan dan memudahkan untuk bayi menikmati susuan dan makanan mereka.
Bilakah waktu terbaik untuk sendawakan bayi itu sebenarnya berbeza mengikut bayi itu sendiri. Tapi sebagai panduan, Mama boleh amalkan sendawakan bayi setiap kali Mama menukar payudara semasa satu sesi susuan ataupun setelah memberi bayi minum susu setiap 2 hingga 3 oz.
Jika bayi masih juga tak sendawa selepas beberapa minit, tukarkan posisi bayi dan Mama. Kalau tengah dalam penyusuan, teruskan penyusuan dan boleh cuba sendawakan bayi selang beberapa lama kemudian. Selain itu, mama juga boleh cuba memakai barut untuk bayi, terutamanya kepada bayi baru lahir.
Kenapa bayi tak sendawa?
Tak semestinya setiap sesi sendawa, bayi akan sendawa. Ianya bergantung pada kondisi bayi itu sendiri. Ada beberapa faktor yang boleh menyebabkan bayi sukar atau tak sendawa. Antaranya termasuklah:
i. Bayi mama mungkin terlalu keletihan sehingga tertidur dan tak sempat untuk disendawakan. Jika dia masih lapar, dia akan terjaga sendiri dan memberi tanda-tanda yang mahu lagi menyusu. Jadi, Mama tak perlu panik bila bayi tertidur sebaik je selepas penyusuan dan tak sempat disendawakan.
ii. Posisi penyusuan. Kadang-kadang, posisi penyusuan yang kurang tepat juga antara faktor bayi sukar untuk sendawa. Ini adalah kerana semasa penyusuan dan posisi yang tak tepat membuatkan angin terus masuk ke dalam perut bayi dan berkumpul dengan banyaknya sehingga bayi menyalurkan terus melalui pembuangan angin ke dubur. Ini juga akan menyebabkan bayi tak sendawa.
 iii. Bayi colic atau kembung. Seringkali juga Mama risau bayi menangis tanpa henti kerana tak sendawa selepas penyusuan. Kadang-kadang, ini bukanlah masalahnya. Ada kemungkinan bayi kembung disebabkan colic dan memerlukan nasihat pakar kanak-kanak.
Kesimpulannya, bagaimana cara pun untuk sendawakan bayi taklah hanya terbatas pada satu posisi je. Yang terbaik adalah mengikut keselesaan Mama dan bayi. Ada juga bayi yang tetap resah dan merengek walaupun dah banyak kali mama sendawakan dan jika ini berlaku sebaiknya Mama dapatkan rawatan pakar dengan segera. Mungkin si manja mama tak sihat atau demam.
Semoga membantu!
BACA JUGA BAYI TIDAK BERAK. MAMA JANGAN TERUS PANIK!
Pesan Mama Siti
Bagi yang baru bergelar Mama Papa pasti kekok nak sendawakan si manja tapi lama-lama nanti pasti Mama Papa akan terbiasa. Lepas Mama Papa ikut cara sendawakan bayi yang Mama Siti sharekan ni insyaAllah Mama Papa pasti boleh.


‘Suami Yang Baik’- Tiktok Syed Saddiq Jadi Perhatian

Tak dinafikan, impian setiap wanita untuk mendapatkan suami yang sempurna – yang lembut lagi manja, yang setia dan bertanggungjawab, yang baik budi pekertinya. Bukan tu je, “suami sempurna” juga seorang yang sentiasa membantu buat kerja rumah, terutama dari segi membersihkan rumah, menjaga anak-anak, melakukan kerja-kerja berat dan juga boleh memasak untuk keluarga. Tu adalah ekstra bonus! Betul tak?
Baru-baru ni, tiga ahli politik Malaysia yang terkenal – Ahli Parlimen Muar, Syed Saddiq Syed Abdul Rahman, Ahli Parlimen Bakri, Yeo Bee Yin dan Ahli Parlimen Segambut, Hannah Yeoh – berbincang mengenai topik menjadi suami yang baik dan sempurna di media sosial dan ia segera mencetuskan minat ramai netizen. Kreatif juga mereka ni ye!

Pengasas Muda itu mula ‘demam’ TikTok bermula bulan Jun yang lalu dan melalui post itu seolah-olah dia dah tahu cara yang boleh membuatkan bakal isterinya gembira. Wah, bagusnya dah study awal-awal dengan bantuan 2 rakan seperjuangannya. Siapalah wanita yang bakal menjadi suri dihatinya kan? Beruntung badan.
Parliament season back on and this is me listening to most important advice from 2 superwomen of Malaysia. Ok I’m all ready now! 😅Kata Syed Saddiq di caption laman instagramnya.
Antara petua yang diberikan oleh kedua-dua rakan seperjuangannya untuk menjadi suami yang baik adalah:
Sentiasa berkongsi beban kerja dengan isteri anda. Pastikan anda menjaga anak-anak.KATAKAN TIDAK kepada keganasan rumah tangga!Pastikan isteri anda tak bercakap dengan anda dalam suara seperti Doraemon!
Sebagai seorang lelaki yang suka bersukan seperti dia, Syed Saddiq mengambil maklum tips ini dan melakonkannya bersama kucing kesayangannya.
Video TikTok ni telah meraih lebih 90k likes di akaun rasminya dan ramai peminatnya puji sikapnya yang sentiasa mengikuti trend untuk berkomunikasi lebih dekat dengan golongan belia.
Kalau Mama Papa nak tahu, aplikasi TikTok ni mempunyai lebih daripada 175 juta muat turun sehingga Ogos 2020, menjadikannya salah satu aplikasi yang paling bergaya di abad ni.
Di awal kewujudannya bermula sebagai video tarian je tapi sekarang, ia menampilkan pelbagai kategori lain seperti dekorasi rumah, resipi, pendidikan, keibubapaan, kesihatan, dan banyak lagi!
Tak dinafikan ramai Mama Papa yang risau dengan peningkatan aplikasi media sosial ni tapi kita boleh menggunakannya ke arah kebaikan dan menggunakannya dengan betul. Paling utama sekali kita sebagai Mama Papa haruslah memantau anak-anak di media sosial.

Akhir sekali, Mama Siti nak kongsikan doa meminta pasangan yang baik. Semoga membantu!

BACA JUGA PANDUAN BELI SAYUR BUAT SUAMI MASA PKP

Pesan Mama Siti
Semua mencari yang sempurna walaupun hakikatnya tak ada manusia yang sempurna. Tapi kita boleh cuba menjadi yang terbaik dan menyempurnakan ketidaksempurnaan itu. Haa kemain ye ayat Mama Siti hehe. Tapi betul ke tak apa Mama Siti cakap tu? Mama Siti doakan mereka yang belum bertemu jodoh tu semoga ditemukan dengan jodoh yang baik-baik. Semoga doa yang Mama Siti kongsikan ni membantu ye 🙂


Dedahkan Anak Kepada Rutin Harian Di Usia Muda

Sesetengah mama papa di luar sana mungkin tak biasa dengan cara menetapkan rutin harian untuk anak-anak. Ada yang lebih selesa dengan konsep “let’s go with the flow”. Ada juga yang beranggapan bila dah besar nanti anak akan tahu lakukan rutin harian sendiri.
Ini mungkin berpunca daripada pengalaman mama papa sendiri yang tak didedahkan dengan rutin harian sedari kecil. Akan tetapi, apabila mama papa tak menerapkan disiplin dari segi mengikuti rutin kepada anak-anak, anak-anak mungkin akan lebih mudah untuk memberontak, tak menepati masa ataupun hubungan antara ahli keluarga boleh menjadi renggang.
Banyak faedah yang anak-anak boleh perolehi dengan mengikuti rutin harian:
#1 Anak-anak lebih berdikari bila ada rutin harian sendiri

Foto kredit: Adobe Stock
Mereka tak lagi bergantung kepada mama papa bila nak lakukan sesuatu. Anak-anak yang mengikuti rutin harian yang telah ditetapkan akan menjadi lebih berdikari. Mereka sudah terbiasa melakukan sesuatu perkara tanpa disuruh dan tanpa pemantauan orang lain. Badan mereka juga akan menjadi terbiasa dengan rutin tersebut dan mereka tak akan liat apabila ingin melakukan sesuatu. Sebagai contoh, kanak-kanak memerlukan tidur yang secukupnya dan mereka dah pun dibiasakan tidur pada pukul 10 malam setiap hari. Jadi, masalah susah untuk tidur cepat tak akan berlaku.
#2 Tak ada lagi power struggle di dalam keluarga
Power struggle di dalam keluarga biasanya berlaku apabila anak-anak tak berpuas hati dengan keputusan mama papa. Contohnya pada hari sekolah, mereka sepatutnya tak boleh tidur terlalu lewat tapi mereka tak mahu mendengar kata-kata mama papa kerana nak menonton televisyen. Bila tak ada peraturan tentang hal ini, anak-anak akan mula memberontak apabila disuruh untuk berhenti. Jadi, dengan menetapkan rutin harian, power struggle dapat dielakkan.
#3 Mengurangkan stress anak
Foto kredit: Adobe Stock
Siapa cakap stress hanya berlaku kepada orang dewasa je? Kanak-kanak juga boleh mengalami stress apabila terlalu banyak benda diluar jangkaan yang berlaku. Stress dalam kalangan kanak-kanak dapat dikurangkan kerana mereka dah boleh menjangka apa yang bakal berlaku pada masa yang akan datang. Namun, mama papa perlulah meluangkan sedikit masa untuk perkara yang diluar jangkaan. Dengan melakukan cara ini,  mereka akan bertindak lebih tenang jika berhadapan dengan masalah yang tak diduga.
#4 Melakukan rutin harian juga sihatkan tubuh badan
Foto kredit: Adobe Stock
Mama papa mesti tak percaya kalau Mama Siti kata dengan melakukan rutin harian boleh menyihatkan tubuh kan? Yelah bila kita jadikan basuh tangan dengan sabun dan membersihkan diri secara berkala sebahagian daripada rutin anak-anak, tubuh badan mereka akan lebih bersih dan terjaga. Bila mereka dalam keadaan yang bersih, kemungkinan untuk terkena demam, selsema atau batuk tu tak lah tinggi. Jadi lepas ni tak adalah mama papa selalu kena bawa anak jumpa doktor.
#5 Mengeratkan hubungan kekeluargaan
Antara aspek penting yang perlu ada dalam rutin mereka adalah masa bersama keluarga. Hidup mereka bukan hanya perlu dipenuhi dengan aktiviti-aktiviti pembelajaran dan pertumbuhan minda semata-mata malah masa bersama keluarga juga sangat penting. Anak-anak akan rasa seperti mereka mempunyai tanggungjawab setiap kali mereka melakukan rutin harian.
#6 Kesihatan mental ahli keluarga juga akan bertambah baik
Mempunyai rutin harian dapat memberikan kesan yang baik kepada seluruh ahli keluarga. Semua ahli keluarga tak akan menjadi cepat marah kerana kehidupan yang teratur. Mengamalkan rutin harian dapat menggalakkan sikap suka berbincang sesama ahli keluarga. Melalui cara ini, pergaduhan dan perselisihan faham dapat dielakkan.
Kesimpulannya, membiasakan anak-anak dengan rutin harian ni bukan je buatkan mereka lebih berdisiplin tapi juga mewujudkan rasa positif dan persekitaran yang sihat sesama keluarga. Tak adalah insiden arah mengarah sesama adik beradik berlaku.
Semoga membantu!
BACA JUGA BAGUSNYA DEDAHKAN ANAK KEPADA AIR SEJAK KECIL

Pesanan Mama Siti
Tak salah kalau kita dedahkannya kepada anak di usia yang muda. Lagi cepat mereka tahu untuk uruskan diri atau buat sesuatu lagi bagus. Sekurang-kurangnya mereka tak adalah terlalu bergantung pada mama papa atau orang lain. Ia juga bagus untuk tanamkan sifat berdikari dan bertanggungjawab dalam diri anak-anak. Apa pun jangan terlalu memaksa. Slowly but surely!


Makanan Pantang Yang Boleh dan Tak Boleh Dimakan

Selepas hampir 9 bulan 10 hari mengandung dan akhirnya selamat melahirkan, bukanlah bererti waktu untuk mama terus aktif seperti sebelum mengandung. Malah, tradisi turun-temurun orang Asia, termasuklah Melayu, Cina dan India amat menitikberatkan waktu berpantang. Makanan pantang pun penting kalau nak dalaman cepat sihat.
Waktu berpantang ialah waktu yang dikhaskan untuk mama berehat dan merawat diri setelah berhempas pulas melahirkan bayi. Kebiasaannya, mama dan bayi tak dibenarkan keluar dari rumah dalam tempoh berpantang. Makanan pun tak boleh sembarangan. Tradisi ini diamalkan dari dulu lagi untuk memastikan mama dan bayi sihat sepenuhnya setelah proses kelahiran.

Bila sebut je tentang berpantang, mesti tak boleh lari dengan menu makanan pantang yang kebanyakkannya tak begitu menyelerakan. Malah, ada yang merasakan makanan pantang seperti satu ‘penyiksaan’ buat mama kerana terpaksa bertahan dari menikmati makanan yang sedap.
Walaupun tak ada kajian saintifik yang mengesahkan keberkesanan makanan pantang ini, Mama Siti yakin, pengalaman orang dulu-dulu ni benar-benar membantu mama yang baru lepas bersalin untuk cepat pulih dan sihat seperti sediakala selepas berpantang.
Waktu Berpantang
Waktu berpantang berbeza-beza mengikut kaum. Kaum Cina berpantang selama 30 hari dan bagi kaum Melayu pula, kebiasaannya antara 44 hingga 50 hari. Ada juga sesetengah wanita yang mengamalkan pantang selama 100 hari.
Sepanjang tempoh ini, mama yang baru lepas bersalin perlu menjaga pemakanan dengan betul bagi mengelakkan perkara-perkara yang tak diingini berlaku seperti luka bersalin lambat sembuh atau terbuka semula serta kesihatan mental dan dalaman mama itu sendiri.
Kredit Apa Kata Orang
Waktu berpantang, mama mempunyai pilihan makanan yang terhad. Ini adalah untuk mengelakkan angin yang boleh membuatkan rasa tak selesa serta memperbaiki aliran darah dan penghasilan susu yang baik dan banyak.
Makanan pantang yang boleh dan tak boleh dimakan semasa berpantang
Kebanyakkan makanan pantang adalah jenis makanan yang tak gatal, berangin, sejuk atau tajam untuk badan.
Cara makanan itu disediakan dan dimasak juga memainkan peranan penting. Makanan bergoreng tak digalakkan untuk mama yang sedang berpantang. Sebaiknya masakan yang dihidangkan direbus, dipanggang atau distim sahaja.
Bila dah banyak pantang-larangnya dan terhad pemilihannya ditambah pula dengan cara penyediaannya, mesti ramai merasakan makanan pantang ni selalunya tak berapa sedap dan kurang berperisa. Tapi Mama Siti yakin, untuk sihat dan pulih seperti sediakala, pasti mama-mama di luar sana sanggup berkorban apa saja kan?

Antara makanan yang diboleh dan tak boleh dimakan semasa mama berpantang termasuklah:
#1 Ayam & Daging
Semua jenis ayam termasuklah ayam kampung dan ayam biasa, juga daging lembu batang pinang dan daging kambing dibolehkan untuk mama yang sedang berpantang. Tapi seeloknya pilihan ayam dan daging hendaklah yang tak terlalu berlemak. Mama juga mungkin boleh mencuba daging burung seperti burung puyuh, dan burung merpati yang tak terlalu berlemak dan manis lemak rasanya.
Tapi ada juga yang akan merasa gatal di bahagian jahitan bila makan ayam atau daging. Begitu juga dengan telur. Apa pun bergantung pada ketahanan badan seseorang itu.

#2 Ikan & Makanan Laut
Pilihan ikan selalunya agak terhad. Kebiasaannya, ikan haruan akan menjadi ikan pilihan mama berpantang. Antara ikan yang boleh dimakan selain dari ikan haruan ialah ikan…
salmontenggiribawal putihsiakapselarmerahjenahak
Ikan-ikan ini berkhasiat untuk pulihkan luka luaran dan dalaman mama yang bersalin kerana sumber mineralnya yang tinggi untuk sembuhkan luka.
Mama juga diingatkan untuk elakkan ikan-ikan yang boleh membuatkan mama gatal pada luka dan melambatkan luka sembuh. Antaranya :
cencarutongkolikan masinkelibawal hitamterubukduriparisembilangparangkembungtamban
Makanan laut yang lain seperti udang, ketam dan sotong juga tak digalakkan makan semasa berpantang. Dan yang paling pantang sekali ialah kerang. Ingat ya mama!

#3 Sayuran & Buah-buahan
Sayur, ulam-ulam dan buah-buahan perlu untuk diet pemakanan mama berpantang bagi memudahkan sistem penghadaman dan supaya mudah lawas. Ia juga memberi sumber vitamin yang baik, bukan je untuk mama, tapi juga untuk si bayi baru lahir yang masih menyusu badan.
Banyak jamu yang dihasilkan daripada herba dan ulam-ulam yang boleh memulihkan tubuh mama dengan segera. Mama digalakkan mengambil sayur dan ulam seperti peria, halia, serai, lengkuas, pegaga, mengkudu, ulam raja, jantung pisang, kunyit hidup, daun kaduk, daun pudina dan daun kari. Sayur-sayuran seperti sawi, lobak, brokoli, bayam dan kubis bunga juga baik untuk mama. Buah-buahan seperti anggur, kurma, oren, epal, strawberi dan longan cina banyak sumber vitamin C untuk menambah daya imunisasi badan.
Tak semua sayur, ulam-ulam dan buah-buahan yang boleh dimakan oleh mama yang sedang berpantang. Mama yang sedang berpantang tak digalakkan makan ubi kayu, petola, terung, timun, tomato, kubis, saderi, sayur keladi, labu, petai, jering dan cili. Sementara buah-buahan yang tak boleh dimakan pula ialah buah nenas, limau, tembikai, pir, pisang, jambu, kiwi, belimbing, durian, mangga, betik, ciku, nangka, cempedak, manggis dan kuinin.
Kebanyakkan makanan-makanan yang dilarang ini adalah sejuk dan mengecutkan rahim serta melambat proses pemulihan selepas melahirkan.

#4 Makanan lain
Mama juga digalakkan mengambil herba-herba yang asli dan semulajadi seperti lada hitam, lada putih, halba, kayu manis, cengkih, ketumbar, biji sawi, jintan putih dan jintan manis.
#5 Air
Selain daripada makanan-makanan tertentu, mama juga dinasihatkan untuk tak minum sembarangan jenis air. Yang terbaiknya ialah minum air suam dengan banyak kerana mama juga akan kehilangan air apabila mula menyusukan bayi.
Untuk memberi tenaga, mama digalakkan  minum air pati kunyit, jus pegaga, air halia, kopi, manjakani, halia kurma, madu dan minum malt serta coklat.
Elakkan dari mengambil air berais, berkarbonat, tebu, cincau, air kelapa, jus dan cuka buah yang agak tajam dan pedih.

Resepi Makanan Pantang Yang Boleh Mama Cuba
Memang banyak makanan yang tak boleh dimakan semasa berpantang tapi demi untuk kesihatan masa panjang, Mama Siti berpesan supaya mama sabar dan tahan nafsu tu.
Mama juga kena sentiasa berfikiran positif. Makanan yang terhad pilihannya masih sedap untuk dimakan jika betul cara hidangannya. Ini ada resepi berpantang yang boleh mama cuba untuk menaikkan selera mama.
Resepi Makanan Pantang #1 IKAN TENGGIRI LADA HITAM KUKUS
Kredit Gedung Resepi
Bahan-bahan :
3-4 ketul isi ikan tenggiri1 biji bawang merah3 ulas bawang putih3 cm haliaSedikit serbuk lada hitam1 sudu kecil sos tiramSedikit jus lemonGaram secukup rasa
Cara-cara :
1. Bersih isi ikan, mayang semua bawang, halia dan taburkan dalam pinggan yang sesuai.
2. Susun semua isi ikan dan taburkan lagi bawang serta halia di atas isi ikan.
3. Masukkan sos tiram , garam dan serbuk lada hitam. Kukus selama 10-15 minit atau sampai ikan masak.
Mama tak perlu tambah air bila menyediakan masakan ini kerana jus dari ikan itu sudah memadai.
Resepi Makanan Pantang #2 AYAM PANGGANG SELERA PANTANG
Kredit Marina Bashah
Bahan-bahan :
500gm ayam1/2 cawan air1 batang serai (diketuk)1 sudu kecil jintan manis1 1/2 sudu kecil jintan putihAir asam jawa secukupnyaGaram secukup rasaMinyak masak
Bahan-bahan untuk dikisar:
20gm halia10gm kunyit hidup10gm lengkuas4 biji bawang merah2 ulas bawang putih
Cara-cara :
1) Perap ayam dengan garam bersama setengah bahagian bahan yang dikisar selama 1 jam.
2) Panggang sehingga masak.
3) Panaskan sedikit minyak.
4) Tumis bahan kisar selebihnya hingga naik bau.
5) Masukkan serai, jintan manis, jintan putih, air asam jawa dan garam.
6) Tambah air dan biarkan mendidih. Curahkan ke atas ayam tadi.

Resepi Makanan Pantang #3 SUP LOBAK PUTIH

Bahan-bahan :
1/2 ekor rangka ayam1 batang lobak putih2 ulas bawang merah2 ulas bawang putih1/2 inci halia1/2 sudu kecil serbuk pati ayamGaram secukup rasa
Cara-cara :
1. Hiris bawang merah, bawang putih dan halia.
2. Tumis dalam minyak yang sedikit.
3. Masukkan 3 cawan air dan rangka ayam.
4. Biar ia mendidih selama 15 minit kemudian masukkan serbuk pati ayam dan garam.
5. Akhir sekali, masukkan lobak putih yang telah dihiris bulat.
6. Biar ia mendidih sebentar dan boleh dihidangkan.
7. Boleh dihias dengan daun bawang, daun sup dan tabur bawang goreng semasa menghidang.

Resepi Makanan Pantang #4 SINGGANG DAGING ALA KELANTAN
Kredit Cik Nor Blog
Bahan-bahan :
1 liter air1 biji bawang besar (Dipotong bulat)2 ulas bawang putih (Dihiris halus)1/2 sudu besar ketumbar (Ditumbuk kasar)2 tangkai cili kering (Dipotong 3)1 keping asam kepingGaram dan gula secukup rasa
Bahan Dihiris Kasar :
200 daging20gm halia20gm lengkuas
Cara Penyediaan :
1) Rebus daging bersama halia, lengkuas, bawang putih, ketumbar, cili kering dan asam keping hingga empuk.
2) Kemudian, masukkan bawang besar, garam dan gula.
3) Didihkan seketika sebelum diangkat.

Resepi Makanan Pantang #5 IKAN BILIS BERKUNYIT
Kredit Diane Serra
Bahan-bahan :
50 gm ikan bilis (digoreng)20 gm ibu kunyit2 sudu kecil lada hitamPucuk pegaga atau daun selom secukupnya
Cara Penyediaan :
1. Tumbuk kasar ikan bilis bersama ibu kunyit dan lada hitam.
2. Siap untuk dimakan bersama ulam ulaman.

Sebenarnya waktu berpantang adalah waktu untuk mama semua relaks dan merehatkan diri. Sokongan keluarga lebih-lebih lagi sokongan dari suami juga sangat-sangat penting dalam proses berpantang ni. Biasalah hormon mama selepas melahirkan bayi masih belum stabil dan mudah terganggu. Keadaan yang meletihkan akan menambahkan lagi tekanan. Sebab itulah makanan berpantang banyak yang berunsurkan terapi dalaman untuk memulihkan dan menyihatkan tubuh badan mama.
Semoga mama semua tenang dalam berpantang dam sihat-sihat sentiasa. Semoga membantu!
BACA JUGA Mama Perlukah Risau Pendarahan Ketika Hamil?

Pesan Mama Siti
Kalau dulu ye makanan pantang ni membosankan tapi sekarang dah ada pelbagai resepi makanan pantang yang sedap-sedap. Mama Siti sendiri rindu nak makan makanan pantang tau. Boleh rasa beza kulit kita bila kita makan makanan pantang ni tau. Ye lah makanan yang sihat kan, tanpa minyak, tak pedas. Bukan je buat badan sihat, kulit pun cantik tau!


Berat Badan Bertambah Sepanjang PKP? Cuba 7 Tips Ini Untuk Mendapatkan Bentuk Badan Idaman

“Oh my god!” Terkejut saya sambil menatap nombor yang tertera pada mesin penimbang berat badan. “Sayang, saya rasa mesin penimbang ni rosaklah. Kena buang ni,” ujar saya sambil memegang penimbang berat badan tersebut dan laju menuju ke tong sampah.
“Ehhh, nanti dulu. Memang dah rosak sangat ke? Dah tak boleh guna langsung?” tanya si suami yang agak curiga.

“Takdelah, saya baru timbang tadi dan berat badan saya telah naik sebanyak 5kg dalam masa 3 bulan! Takkanlah! Mesti rosak mesin ni,” ujar saya membantah.
“Erm, ye ke Mama? Mama pasti bukan sebab makanan ringan dan juga resepi baru yang Mama selalu masak akhir-akhir ni?”
Hmm, boleh tahan ya cik abang ni. “Apa yang awak cuba sampaikan ya?”
“Eh, urm, maksud saya…apa ya menu minum petang kita hari ini? Laparlah,” katanya sambil menepuk perutnya dengan lembut, tersenyum sumbing. Pandai ya tukar topik!
Tetapi sebenarnya, apa yang suami saya katakan itu betul. Tidak dinafikan bahawa Perintah Kawalan Pergerakan (PKP) sejak wujudnya pandemik ini telah menyumbang kepada gangguan waktu dan menu makan secara keseluruhan buat kita. Maksud saya, apa sahaja yang kita buat semasa ‘terkurung’ di rumah? Masak, ‘baking’, order makanan, makan, dan makan!
“Makan, makan, dan makan lagi!”
Tahun ini juga menunjukkan peningkatan dalam ‘online grocery shopping’ dan perkhidmatan dan penghantaran makanan dan minuman. Sama ada anda suka memasak, terpaksa memasak atau lebih suka memesan makanan, bekalan makanan dan barang runcit pasti mudah untuk didapati. Jadi, jangan terkejut ya kalau berat badan bertambah dalam masa beberapa bulan atau minggu sahaja.
Lebih-lebih lagi dengan kurangnya pergerakan dan senaman kerana lebih banyak menghabiskan masa di rumah, sudah semestinya lebih mudah untuk bertambah berat badan. Hmm nak turun berat yang susah ni!

Tidak ketinggalan juga akibat tertekan dengan virus tersebut, ada yang kehilangan pendapatan, risaukan kos pembayaran pinjaman dan sebagainya menyebabkan kita untuk makan berlebihan dan memulakan gaya hidup makan-tidur-makan-tidur yang tidak sihat.
Masa untuk Berhadapan dengan Realiti!
Untuk mengubah kitaran tersebut, ada sesuatu yang Mama boleh lakukan dengan tidak menolak makanan. Anda masih boleh menurunkan berat badan sambil menikmati makanan kegemaran dengan membuat beberapa penyesuaian diri dalam tabiat dan gaya hidup kita. Yang paling penting – Mama harus mulakan sekarang! Kalau masih berlengah, pasti tidak akan mengubah apa-apa.
Kembalikan Berat Badan Idaman 7 Tips Ini
1. Konsisten! Konsisten! Konsisten!
Apa yang penting adalah – konsisten. Konsisten merupakan kunci utama sepanjang proses menurunkan berat badan. Sebenarnya, untuk apa sahaja yang ingin kita lakukan dalam hidup! Apabila kita sentiasa konsisten dalam melakukan sesuatu rutin, lama kelamaan, kita sendiri akan terbiasa dengan rutin tersebut.

Mama Siti faham, dalam pada kita sibuk menguruskan aktiviti harian kita, untuk mengekalkan rutin ekstra seperti bersenam dan sebagainya agak ‘demanding’ namun, itulah salah satu cabaran yang harus kita atasi.
Apa yang Mama Siti sentiasa terapkan adalah, senaman yang teratur dan konsisten memberi pelbagai manfaat kepada kesihatan dan badan yang kurang bekerja akan menurunkan sistem imunisasi badan, lalu menyebabkan pelbagai komplikasi lain ketika semakin meningkat usia.
Semasa Mama memulakan perjalanan hidup sihat sekarang, luangkan masa untuk mencuba pelbagai aktiviti dan sukan, dan bereksperimen dengan masa, jadual, dan frekuensi yang berbeza.
Lama kelamaan, Mama pasti dapat mengikuti rentak yang sesuai dengan anda. Sekiranya ada masa yang menyebabkan Mama tidak boleh meluangkan masa untuk meneruskan rutin tersebut, Mama boleh cuba luangkan masa untuk berjalan atau melakukan senaman ringan selama 15 minit di rumah atau melakukan latihan regangan. Yang penting, teruskan dan jangan mudah berputus asa dengan apa sahaja yang anda lakukan.
2. Tetap Bersemangat & Bermotivasi
Apabila anda sudah konsisten dengan rutin harian, kekal bersemangat dan bermotivasi merupakan kunci untuk menjaga konsistensi kita. Memang betul kita tidak memerlukan banyak peralatan dan barang-barang mewah untuk bersenam, tetapi sedikit pertolongan seperti motivasi akan membuatkan kita untuk terus melakukan aktiviti tersebut.

Sebagai permulaan, mungkin ada boleh mendapatkan satu set pakaian senaman yang berkualiti, disamping membantu menyokong tubuh badan anda.
Dalam pada itu, dengan menetapkan matlamat akan membuatkan kita berada di landasan yang tepat, tetapi pastikan matlamat tersebut adalah realistik dan praktikal. Mama jangan pula set matlamat seperti “Okay, dalam masa 3 bulan pastikan dah boleh pakai seluar jeans saiz 0 walaupun sekarang saiz 6!” Sangat tidak realistik dan selamat ya Mama.
Ingat balik sebab-sebab kenapa Mama ingin menurunkan berat badan – untuk mendapatkan badan yang lebih sihat? Sebagai contoh kepada anak-anak? Supaya lebih mudah fokus semasa bekerja? Matlamat jangka panjang seperti ini dapat membantu anda untuk mencapai matlamat-matlamat pendek yang lain disamping anda berusaha mencapai ‘long-term goal’ anda.
3. Tidur Yang Cukup & Berkualiti

Kurang tidur akan memberi kesan kepada mood kita (dan juga motivasi diri!) serta merangsang selera makan. Ini boleh menyebabkan waktu makan kita tidak teratur, dimana kita akan makan yang tidak perlu dan Mama tahu bukan bagaimana emosi yang tidak stabil akan menyebabkan kita menginginkan makanan yang tidak sihat?
Jadi, apa yang Mama boleh lakukan adalah dengan mendapatkan tidur yang berkualiti sekurang-kurangnya antara 6 hingga 8 jam setiap malam. Mama juga boleh pertimbangkan untuk menggunakan tirai yang gelap, mematikan semua gajet sebelum tidur, dan menetapkan suhu bilik yang sesuai juga dapat memberikan tidur yang berkualiti.
4. Kurangkan Pengambilan Kalori
Apa yang dimaksudkan disini adalah, berhati-hati dengan apa yang kita makan. Badan kita hanya memerlukan sejumlah kalori untuk memastikan ia dapat berfungsi pada kadar optimum.
Sekiranya kita mengambil kalori yang berlebihan, ia akan berubah menjadi lemak dan akan menyebabkan berat badan kita bertambah. Cogan kata “makan untuk hidup” haruslah menitik beratkan makanan yang sihat dan berkhasiat pada diri kita, dan kita haruslah mematuhinya.
Mama tak perlukan formula rumit untuk mengira jumlah kalori yang diperlukan, apa yang Mama boleh cuba adalah dengan mengikut petua ini – makan makanan yang menyembuhkan seperti bijirin, buah-buahan dan sayuran, daging tanpa lemak, dan kekacang.

Kurangkan pengambilan makanan yang diproses seperti minuman bergula (minuman boba dan jus kotak!), pencuci mulut seperti kek dan ais krim (tahukah anda bahawa ‘cheese platter’ merupakan menu yang lebih sihat berbanding sekeping kek Black Forest?), dan makanan segera.
5. Kekal Hidrat
Tubuh kita terdiri daripada 60% air (otak dan jantung kita terdiri daripada 73% air dan paru-paru kita 83%!) dan ini menunjukkan betapa pentingnya fungsi tubuh kita.
Kajian menunjukkan bahawa apabila badan kita mengandungi air yang mencukupi, ia akan membuatkan tubuh badan lebih cekap berfungsi, termasuklah membantu kita lebih fokus, disamping membakar lemak-lemak di badan. Sangat luar biasa bukan?

Apa kata Mama cuba tips ini. Setiap kali Mama berasa lapar, jangan pula Mama menjamah biskut-biskut yang ada. Sebaliknya, cuba minum segelas air kosong terlebih dahulu dan lihat bagaimana ia dapat menahan selera makan, lalu kita juga dapat menangkis kalori kosong yang mungkin kita telah makan.
Kekal hidrat juga dapat meningkatkan metabolisme badan kita. Oleh itu, sekiranya matlamat Mama adalah mendapatkan badan yang sihat dan menurunkan berat badan yang berlebihan, Mama haruslah mengamalkan minum air secukupnya setiap hari.
6. Relaks dan Enjoy The Process!
Semuanya berfungsi dengan lebih baik semasa kita berseronok! Walaupun terdapat banyak diet dan program penurunan berat badan yang boleh dipilih, yang terbaik adalah bermula dengan sesuatu yang sederhana seperti senaman biasa dan makanan yang sihat.
Paleo, Keto, Atkins, dan sebagainya, sangat bagus jika kita lakukan kajian yang menyeluruh dan mulakan dengan perlahan-lahan serta usaha yang sewajarnya.
Jangan pula Mama terus mengikuti sebarang program atau pelan penurunan berat badan hanya kerana popular di media sosial. Tanpa pengetahuan dan info yang betul, kita mungkin akan cepat berputus asa, atau lebih teruk, boleh memudaratkan kesihatan.
7. Bahan Masakan Yang Sihat, Menghasilkan Makanan Berkhasiat
Pola pemakanan yang sihat, bersih, dan berkhasiat juga memainkan perasan besar dalam mengawal berat badan kita. Daripada anda mengelak mengambil makanan berlemak dan karbohidrat, apa kata anda cuba untuk makan makanan yang mengandungi bahan semulajadi dan lebih sihat?
Memilih minyak masak yang bebas kolesterol dan kaya dengan asid lemak membantu dalam mengekalkan gaya makanan yang lebih sihat.
Diet kolesterol tinggi dapat menyempitkan atau menyekat arteri kita dalam jangka masa panjang, yang secara tidak langsung boleh menyebabkan kita berisiko terkena penyakit jantung.
Salah satu cara untuk merawat kolesterol tinggi adalah dengan mengubah gaya hidup dan tabiat pemakanan yang sihat untuk jantung. Oleh itu, penggunaan minyak masak bebas kolesterol dalam masakan merupakan salah satu permulaan yang terbaik.
Asid lemak berfungsi sebagai tenaga untuk otot dan organ penting kita sebagai blok bangunan untuk membran sel dan sebagai simpanan tenaga untuk badan kita.
Asid lemak penting adalah asid lemak polyunsaturated yang tidak dapat dihasilkan oleh tubuh manusia, tetapi diperlukan untuk tujuan metabolik, yang boleh diperoleh daripada makanan. Jadi apa yang boleh kita lakukan untuk mula makan dengan sihat?
Have You Had A Taste of SUNBEAM?
Sebagai salah satu produk keluaran Sime Darby Oil, SUNBEAM Oils berbangga menjadi produk minyak masak yang premium dan berkhasiat. Ia secara semula jadi bebas kolesterol dan kaya dengan nutrien dan vitamin, menjadikannya jenama pilihan utama di kalangan pengguna yang mementingkan kesihatan.

Selain dikenali sebagai bebas kolesterol dan kaya dengan asid lemak penting seperti omega 3 dan 6, minyak masak SUNBEAM juga kaya dengan Vitamin E (yang meningkatkan sistem imun dan kesihatan kulit kita), lemak monosaturated (yang membantu menurunkan berat badan dan lemak polyunsaturated (yang membantu pertumbuhan sel membran).
Sebagai salah satu jenama yang sangat disukai orang ramai, Mama boleh memilih dari dua jenis: Minyak Bunga Matahari SUNBEAM dan Minyak Canola SUNBEAM. Dalam pada itu, SUNBEAM juga sangat berpegang kepada prinsipnya, dimana jenama ini sentiasa memastikan setiap proses penghasilan dan pengeluaran produknya adalah teratur dan berkualiti tinggi, membantu pengguna ke arah hidup yang lebih sihat.

Sebelum anda mula menyediakan makanan sihat untuk keluarga anda dengan SUNBEAM Oils, apa kata Mama sertai peraduan khas ini dan rebut peluang untuk MEMENANGI pelbagai hadiah lumayan!
Sertai Peraduan Beam Beam SUNBEAM & MENANG!
Mama hanya perlu mengikuti 3 langkah mudah ini untuk memenangi hadiah-hadiah tersebut:
Beli produk SUNBEAM bernilai (minimum) RM18 * dalam satu resit.Jawab soalan ini dengan YA atau TIDAK: “SUNBEAM Sunflower dan SUNBEAM Canola Oil adalah produk dari Sime Darby Oils”. WhatsApp jawapan dan resit anda ke nombor ini: + 6011-1274 5462

Voila! Anda kini berpeluang untuk memenangi:
Hadiah Utama: Set Alat Masak Le Creuset bernilai RM5,000 [x1]Naib Juara Pertama: KitchenAid Artisan Mini Stand Mixer bernilai RM2,500 [x3]Naib Johan ke-2: Tefal Optigrill bernilai RM1,000 [x5]Hadiah Saguhati: Baucar Hadiah RM200 [x25]
*Anda boleh mendapatkan produk SUNBEAM di semua kedai runcit utama seperti Giant, Aeon Co., Aeon Big, Mydin, HeroMarket, Maslee & Lulu Hypermarket, serta barangan runcit dalam talian seperti Potboy.com.my dan MyGroser.com.
Layari laman Facebook Taste of SUNBEAM untuk maklumat lanjut. Ingat ya Mama, salah satu cara untuk menurunkan berat badan dan gaya pemakanan yang sihat harus dimulakan dari rumah, iaitu dengan minyak masak SUNBEAM.
Artikel ini diolah daripada versi Bahasa Inggeris di Motherhood Story.


Tips Pisahkan Bilik Tidur Anak Seawal Mungkin

Apa? Anak dah umur 8-10 tahun tapi masih tidur sebilik dengan mama papa? Ha, mama papa tahu tak kita wajib pisahkan bilik tidur anak-anak kita jika mereka sudah berumur 10 tahun.
Mereka dah tak boleh tidur sekatil dan sebilik dengan mama papa. Bukan je dengan mama papa, dengan adik beradik mereka sendiri pun mama papa perlu asingkan ya.
“Ala, susah lah Mama Siti. Anak saya takut nak tidur seorang diri di dalam bilik.”
Kalau ada anak-anak yang takut nak tidur di bilik sendiri, tanya mereka kenapa mereka takut. Mesti ada yang jenis suka momok-momokkan mereka dari kecil tentang hantu. Itu yang mereka takut tu.
Tips Nak Pisahkan Bilik Tidur Anak
Hari ini Mama Siti akan kongsi tips dari Dato’ Dr. Fadzilah Kamsah tentang macam mana nak mudah pisahkan tempat tidur kita dengan anak-anak.

Foto kredit: Adobe Stock
1. Sediakan bilik tidur yang selesa untuk anak-anak.
Erti kata selesa ini bukan lah dengan menyediakan perabot yang mewah-mewah. Cukup sekadar ianya selesa untuk anak-anak kita berehat dan menarik perhatian anak-anak untuk sentiasa tidur di bilik mereka.
2. Anak perlukan masa untuk sediakan mental dan emosi.
Berikan masa untuk mereka persiapkan diri mereka. Jika mama papa sedang perkenalkan perubahan yang baru, lakukannya secara berperingkat. Contoh perubahan yang lain yang mungkin mama papa ingin perkenalkan adalah “potty training” dan penceraian susu badan. Jangan lakukannya sekaligus, nanti anak stress. Apa pun tak jadi nanti.
Foto kredit: Adobe Stock
3. Mama papa boleh cuba untuk latih mereka untuk tidur sendiri di siang hari.
Jika anak-anak jenis yang tidur pada waktu siang. Suruh mereka untuk tidur di dalam bilik mereka sendiri. Teknik ini sangat berkesan kerana anak-anak akan lebih yakin jika mereka berjaya untuk tidur sendiri di dalam bilik mereka.
4. Biar mereka hias bilik mereka sendiri.
Pada waktu ini lah, kreativiti anak-anak akan berkembang luas. Bawa anak-anak bersama jika mama papa nak beli cadar baru. Tanya mereka, mereka mahu mengecat bilik tidur mereka dengan warna apa. Anak-anak akan lebih bersemangat untuk tidur bilik sendiri kerana semua elemen ini dipilih sendiri oleh mereka.
5. Sediakan katil asing untuk anak-anak yang perlu berkongsi bilik.
Jika mama papa kekurangan bilik untuk anak-anak mendapat bilik seorang satu. Asingkan katil mereka atau sediakan katil double decker. Katil double decker sesuai untuk mereka yang ingin menjimatkan ruang.
Foto kredit: Adobe Stock
6. Jangan takut-takutkan anak bila nak pisahkan bilik tidur anak.
Ha, ini adalah tips yang paling penting kalau nak anak senang tidur dalam bilik sendiri. Jangan cakap pasal hantu depan anak-anak. Bila mama papa atau ada orang dewasa yang selalu sangat takutkan anak-anak dengan perkara-perkara ghaib ni, anak-anak akan mula takut kalau duduk seorang diri.
8. Beri hadiah jika mereka berjaya untuk tidur sendiri.
Amalkan sistem ganjaran kepada anak-anak. Contohnya, kalau mereka dapat tidur seminggu di dalam bilik sendiri, mama papa boleh hadiahkan mainan atau makanan kesukaan mereka.
9. Bersabar dalam melatih mereka dan jangan cepat putus asa.
Kunci utama untuk pastikan anak-anak berjaya, bermula dengan mama papa sendiri. Mama papa jangan cepat putus asa dalam melatih anak-anak. Mereka perlukan masa untuk menyesuaikan diri dan mama papa kenalah bersabar dalam melatih mereka.
Semoga membantu!
BACA JUGA JANGAN BIARKAN ANAK TAK CUKUP TIDUR. BAHAYA UNTUK PERKEMBANGANNYA!

Pesan Mama Siti
Mama Siti harap dengan tips-tips ini, mama papa semua berjaya untuk memisahkan tempat tidur dengan anak-anak. Lagi awal lagi bagus tau mama papa!


BENTAN – Fakta atau Mitos Semata-mata?

Terkadang kita terdengar perkataan bentan dikaitkan dengan kanak-kanak lelaki selepas berkhatan. Tapi sebenarnya bentan lebih kerap dikaitkan dengan mama-mama lepas bersalin. Kebanyakan golongan “makcik-makcik bawang” sering menakutkan mama-mama yang tengah berpantang agar mereka berhati-hati sewaktu dalam proses berpantang.
“Kau jangan main-main eh waktu pantang, bentan nanti!”
Terlalu banyak sumber tentang berpantang yang ada di Internet mahupun yang selalu disebut masyarakat kadangkala belum pasti kesahihannya. Rujuklah pakar kesihatan bagi mengelakkan salah faham dan praktikal yang salah. Bukanlah cakap jiran-jiran yang patut kita percayai ye.

APAKAH DEFINISI DAN PUNCA BENTAN?
Okay, apa itu bentan? Menurut Dr Imelda, seorang pakar dari unit Obs & Gyn Hospital KPJ Damansara, bentan bukanlah istilah perubatan dan tak perlu dirisaukan. Bentan selalu dikaitkan jika ibu yang sedang hamil atau telah bersalin; menghadapi sakit-sakit badan, demam, sejuk seluruh badan dan banyak lagi. Hakikatnya semua itu adalah simptom proses perubahan hormon.
Iyalah, dah mengandung, kemudian melahirkan, dah tentu badan kita mengalami perubahan demi perubahan. Semua itu hanyalah sementara sahaja, kerana badan kita sedang mengalami proses peralihan untuk menyesuai semula struktur dan hormon badan setelah beberapa fasa sudah kita lalui sebelum menimang cahaya mata.
Kita tak perlu takut dengan bentan kerana bentan ni bukanlah satu penyakit dan tak akan kekal. Usahlah terlalu ikutkan kata-kata orang tua sebulat-bulatnya sehingga mengabaikan nasihat doktor yang lebih arif. Tapi sekiranya nasihat orang lama yang mama lebih percaya terpulang kepada diri masing-masing.
BILAKAH IANYA TERJADI
Bentan adalah istilah dalam kalangan orang Melayu, namun dalam istilah perubatan ia dikenali sebagai simptom sementara seperti yang telah dijelaskan. Ianya mempunyai dua fasa. Simptom ini akan berlaku pada ketika mama sedang mengandung dan setelah melahirkan. Dr Imelda juga menjelaskan simptom-simptom sementara ini berbeza bagi kedua-dua fasa tersebut.
FASA DAN SIMPTOM-SIMPTOM
Terdapat banyak simptom yang ditunjukkan oleh badan dalam dua fasa ini. Antaranya ialah:-
	Fasa Kehamilan
Pembesaran saiz payudara yang menyebabkan ketidakselesaanKeradangan gusiKegatalan kulit di abdomen kerana kulit mengalami kereganganPening kepala – perubahan tekanan darah dan paras gula dalam darahMasalah keputihan yang berlebihan
Fasa Selepas Bersalin
Keguguran rambutKebengkakkan kakiKelemahan tubuh badan dan otot yang sementaraMenggigil Kemurungan Meroyan
BAGAIMANA BENTAN BOLEH DIATASI?
Ditegaskan, kesemua simptom tersebut adalah normal. Tak perlu panik, sekiranya mana-mana simptom berlaku, segeralah ke doktor untuk rawatan dan pencerahan. Janganlah kita mengatakan mama yang mengalami simptom ini kerana mereka tak berpantang dengan betul.

Sebagai orang yang rapat dengan mama yang mengandung dan juga yang dah melahirkan, sokongan moral adalah penting dan paling mereka perlukan. Motivasi dan nasihat berilmiah adalah perkara utama bagi mereka. Elakkan menghukum dan menyalahkan pemakanan semata-mata kerana simptom perubahan atau bentan ini bukanlah berpunca daripada cara berpantang dan pemakanan.
Kepada mama yang mengalami simptom ini, saya sarankan supaya melakukan senaman ringan secara berkala, minum air secukupnya, amalkan pemakanan yang seimbang dan elakkan daripada melakukan kerja-kerja berat. Sentiasa peka dengan perubahan badan supaya kita dapat mengelak perkara tak diingini.

Akhir kata, sekali lagi saya ulang, jangan takut akan simptom ini. Namun takutlah kepada penyakit lain seperti tiga serangkai, obesiti dan banyak lagi. Amalan yang sihat adalah lebih baik daripada amalan berpantang yang mana dianggap wajib namun hanyalah tradisi mewah untuk golongan yang berada.
Semoga membantu!
Sumber: Imelda Balchin, What To Expect
BACA JUGA Bersalin Normal Vs C- Section
Pesan Mama Siti
Ingat ya, nasihat doktor dan pegawai perubatan yang wajib didengari, bukan kata-kata mitos makcik-makcik bawang. Jangan terlalu mempercayai kata-kata orang namun tak semua kata-kata mereka tak benar. Tapi papa-mama sekalian harus bijak memilih informasi untuk dijadikan panduan.


Dutch Lady | Dapatkan Sampel Percuma

Layak untuk kanak-kanak berumur 1-6 tahun sahaja.
Nama Penuh (Seperti MyKad/Passport)

Emel

Telefon (+6xxxxxxxxxx)

Invalid phone number format. Correct format(XXX XXXXXXXX), e.g. 012 3334444 / 019-8887777. Invalid phone number prefix. Correct Prefix (010,011,012,013,014,015,016,017,018,019). Invalid Singapore phone number format. Correct Format(5 XXXX XXXX), e.g. 5 66667777.

Tarikh Lahir Anak

Tahun
BulanJanuaryFebruaryMarchAprilMayJuneJulyAugustSeptemberOctoberNovemberDecember
Hari

Sampel produk

Sila PilihDutch Lady 123Dutch Lady 456

Sila Pilih Perisa

AsliMaduCoklat

Alamat (No Rumah, Nama Kondominium/Apartment)

Alamat (Jalan, Daerah)

Poskod

Bandar

Negeri

Johor Darul TakzimKedah Darul AmanKelantan Darul NaimMelakaNegeri Sembilan Darul KhususPahang Darul MakmurPerlis Indera KayanganPerak Darul RidzuanPulau PinangSabahSarawakSelangor Darul EhsanTerengganu Darul ImanWilayah Persekutuan Kuala LumpurWilayah Persekutuan LabuanWilayah Persekutuan Putrajaya

Setuju dengan terma dan syarat.
Saya bersetuju dan membenarkan pihak KelabMama untuk memproses data peribadi mengikut Dasar Privasi.

 Hantar

Terma & Syarat
– Hanya pendaftaran dengan alamat yang lengkap dan betul akan diterima.
– Borang pendaftaran yang tidak lengkap tidak akan diterima.
– Sampel produk mungkin berbeza dan bergantung kepada stok yang ada.
– Setiap akaun yang didaftar hanya layak untuk mendapat SATU (1) penebusan sahaja.
– Dengan pendaftaran ini, anda bersetuju dan memberi kebenaran untuk pihak KelabMama mengumpul, menggunakan dan/atau memproses data peribadi yang dikongsikan sesuai dengan Dasar Privasi kami.


6 Langkah Rangsang Selera Anak Susah Makan

Melihat anak-anak membesar adalah satu kepuasan bagi setiap mama papa. Namun apa yang menjadi kerisauan adalah sesetengah anak-anak susah makan dan sangat memilih dalam pemakanan. Apabila disuap, diluahkannya semula. Haihlah anak…
Jangan pula mama salahkan diri sendiri ya. ‘Ini semua salah aku, aku asyik bagi dia makan snek atau jajan sampai dia kenyang’ atau ‘haih kenapalah aku tak biasakan dia makan buah dan sayur dari awal’. Tak perlu mengeluh kerana ianya normal dan ada banyak sebab kenapa anak menjadi ‘picky eater’.
Antara sebab anak susah makan adalah anak cepat bosan dengan menu yang sama, waktu makan yang tak teratur, kenyang susu atau snek dan juga terpengaruh dengan cara pemakanan ahli keluarga lain. Hal ini boleh diatasi dengan beberapa langkah berkesan dan mudah. Jom ikut enam cara ini!
6 Langkah Mudah Rangsang Selera Anak Susah Makan
#1 Pelbagaikan menu harian
Menu berkhasiat sangat penting untuk tumbesaran anak-anak tapi kadang-kadang mereka cepat bosan dengan hidangan yang sama je setiap hari. Apa yang boleh mama lakukan adalah dengan mempelbagaikan menu seperti menggantikan nasi dengan sumber karbohidrat yang lain contohnya kentang, jagung, mee atau pasta.
Jika anak suka makan makanan yang manis, ibu boleh sediakan jus buah selain memberi buah potong kepada mereka. Kunci utama di sini, mama perlu kreatif dalam menyediakan makanan si manja bagi menarik minat mereka untuk mencuba benda baru. Pasti mereka teruja!
#2 Hiaskan makanan boleh rangsang selera anak susah makan
Untuk pengetahuan mama, teknik menghias makanan terbukti dapat merangsang deria penglihatan dan ingin cuba anak-anak. Iyalah, hiasan menarik dan comel seperti kartun dah tentu membuatkan si manja tertarik.
Ibu boleh menggunakan ‘cookie cutter’ yang mempunyai pelbagai bentuk dalam memotong buah dan makanan mereka. Cara ini dapat menambah keterujaan si comel dan secara tak langsung merangsang selera makan mereka.

#3 Masak bersama anak-anak
Selain menghias dan mempelbagaikan makanan, meluangkan masa bersama anak semasa menyediakan makanan adalah salah satu langkah terbaik juga. Dengan cara ini mereka pasti teruja untuk mencuba air tangan mereka sendiri.
Beri peluang untuk mereka memilih ‘groceries’ dan membantu mama di dapur seperti menggaul dan menuang bahan masakan. Penglibatan ini dapat membantu menaikkan selera mereka sekaligus mengeratkan hubungan kekeluargaan.

#4 Makan bersama keluarga
Di samping kesibukan mama papa dalam mencari rezeki, luangkanlah waktu makan bersama anak-anak. Kajian menunjukkan bahawa teknik ini membuatkan anak lebih berselera kerana ‘happy mood on’ apabila melihat semua ahli keluarga makan semeja.
Selain itu, mama papa juga boleh memantau pemakanan anak-anak dan peka dengan cara makan mereka. Jadikan waktu makan sebagai rutin harian keluarga.
#5 Elakkan memaksa anak susah makan
Kalau anak menolak, jangan memaksa si dia untuk terus makan. Hal ini akan mengeruhkan keadaan. Mama boleh mencuba pada waktu lain untuk beri anak makan. Mungkin masa tu ‘timing’ tak tepat, sebab tu lah, mama perlu menetapkan jadual makan supaya anak akan terus makan kerana dah tiba waktu untuk perutnya diisi.

#6 Jadikan contoh
Sebagai orang tua, kita adalah ikon terbaik dalam membentuk anak-anak kerana kemana tumpahnya kuah kalau tak ke nasi kan? Amalkan pemakanan yang seimbang mengikut piramid makanan supaya mereka akan mencontohi mama papa. Elakkan makan makanan segera dan diproses di depan mereka.
Di samping itu, boleh juga menjadikan kartun kegemaran mereka sebagai contoh. Misalnya dengan menunjukkan video kartun makan dengan penuh selera yang mana secara tak langsung mempengaruhi pemikiran mereka untuk makan dengan kuantiti yang secukupnya.
Lain Anak Lain Seleranya

Langkah-langkah ini amat berkesan dalam mengatasi masalah anak susah makan. Namun harus diingatkan bahawa setiap anak beza seleranya, kemungkinan teknik ini tak memberi kesan kepada mereka. Tapi kebanyakannya telah menunjukkan reaksi positif.

Ditegaskan juga, jika selera dan berat badan si manja kelihatan menurun dan agak membimbangkan, segeralah berjumpa doktor untuk mendapatkan pemeriksaan lanjut. Moga tips ini dapat membantu mama untuk menghadapi isu anak susah makan ini.
Selamat mencuba!
Sumber: Fizah Sobri, The Zuriat, Family Doctor
BACA LAGI ANAK TAK SUKA MAKAN NASI? MAMA BOLEH CUBA RESEPI RICE BALL AYAM NI!
Pesan Mama Siti
Menjadi kreatif adalah antara kunci menaikkan selera makan anak. Bukan sahaja kreatif dalam penyediaan, malah juga cara memasak dan teknik dalam memberi teladan kepada si manja juga harus divariasikan. Semuanya bermula dari rumah dan ibu bapa itu sendiri kerana kemana tumpahnya kuah kalau tidak ke nasi kan?


Membongkar Kebenaran Di Sebalik Mitos Berkenaan Nyamuk dan Bayi Anda

Bila seharian Mama di pejabat dengan pelbagai urusan, perkara terakhir yang Mama harapkan adalah ketenangan apabila berada di rumah, bukan? Tapi, cuba bayangkan sedang asyik menyiapkan si comel, dimandikan, disapukan losen dan sebagainya, bila tiba waktu hendak memakaikan lampin, Mama terperasan bintat-bintat merah di kulit gebu si anak.

Mana pula datangnya nyamuk durjana yang berani mengusik si manja tercina? Mulalah Mama periksa setiap pelusuk rumah, untuk memastikan tidur anak tenteram tanpa gangguan dek gigitan nyamuk yang membisakan itu. Kesian kat anak, bila gatal digigit nyamuk, bukannya dia mampu untuk melawan malah mengadu.
Bila semua tempat sudah digeledah, Mama yakin bintat merah dek gigitan nyamuk itu sebenarnya datang dari rumah babysitter si manja. “Ah, sudah! Takkan nak pergi spray areosol kat rumah babysitter pulak?” detik hati Mama.
Ye, Mama Siti paham. Naluri ibu untuk melindungi itu sangat kuat, apatah lagi jika bayi berusia bawah 2 tahun dan belum mampu untuk berbicara. Masalah digigit nyamuk bukanlah sesuatu yang boleh diambil mudah. Mungkin ianya perkara biasa, tetapi, gigitan nyamuk pada bayi boleh membawa kepada risiko lebih besar berbanding dengan anak-anak yang sudah besar. Tambahan pula bila kes denggi dan sebagainya makin menjadi-jadi di negara kita ini. Mesti mama akan tambah risau.
Mama Siti rasa mesti banyak perkara tentang nyamuk yang pernah mama dengar bukan? Tapi, Mama tahu tak bahawa tak semua yang kita rasa kita tahu itu benar? Mama Siti nak kongsikan 3 mitos popular berkenaan nyamuk yang mungkin mama pernah tahu.
Jom kita bongkar fakta tentang mitos nyamuk:
#1 Nyamuk Menyerang Bayi Hanya Pada Waktu Malam
Kebanyakkan kita akan memastikan anak-anak tidak bermain di luar apabila menjelang waktu senja dan malam. Ini kerana nyamuk dipercayai nyamuk aktif dan menyerang pada waktu malam.

Hakikatnya, menurut badan bertanggungjawab USA Centers for Disease Control and Prevention (CDC), majoriti nyamuk yang membawa pelbagai penyakit berjangkit aktif dan menyerang mangsanya pada waktu-waktu yang berbeza.
Tahukan Mama yang nyamuk Aedes, penyebar virus Zika hingga menyebabkan demam denggi, selalunya akan menyerang di siang hari. Nyamuk Anopheles yang menyebarkan malaria serta nyamuk Culex yang menyebabkan bengkak di lengan, kaki atau celah kelangkang, lebih cenderung mencari mangsanya pada waktu malam.
Jadi, Mama jangan ingat dengan hanya menyembur racun serangga atau memasang ubat nyamuk pada waktu malam menjamin keselamatan yang si comel tidak akan diserang nyamuk di siang hari ya.
#2 Bayi Selamat Dari Gangguan Nyamuk di Bilik Berhawa Dingin
Mitos ini adalah fakta sahih! Jika bayi berada di dalam bilik berhawa dingin yang pintu dan tingkapnya bertutup rapat akan membuatkan risiko digigit nyamuk lebih rendah.
Namun demikian, nyamuk Aedes mempunyai kemampuan untuk membiak dan hidup di tempat-tempat lembab dan berair seperti di bekas pasu bunga dan mangkuk haiwan belaan yang ada di dalam rumah.
Maka dengan itu, walaupun kita sudah memastikan bilik berhawa dingin dan bertutup rapat, Mama juga digalakkan menggunakan jaring atau kelambu penghalang nyamuk bagi memberi bayi tidur dengan selesa dan selamat tanpa gigitan nyamuk.

#3 Nyamuk Menggigit Bayi Yang ‘Berdarah Manis’
Ada di antara kita yang beranggapan bayi kerap menjadi mangsa gigitan nyamuk kerana dia ‘berdarah manis’.  Mama Siti tak berapa jelas dengan apa yang dimaksudkan dengan darah manis. Tetapi, mengikut pakar kesihatan, Dr Baumann-Blackmore ada menerangkan yang jenis darah bukanlah penyebab utama yang mendorong nyamuk menggigit mangsanya.
Sebaliknya, mereka yang mempunyai suhu badan yang tinggi disebabkan demam, faktor genetik atau hanya seorang yang aktif lebih cenderung menjadi mangsa gigitan nyamuk.
Memakai pakaian gelap seperti warna hitam dan biru tua juga menjadi faktor nyamuk hinggap.
Sebenarnya, ada beberapa petua dan cara untuk mengurangkan kecenderungan nyamuk untuk hinggap dan menggigit bayi. Antara petua yang Mama Siti dapati agak berkesan ialah dengan penggunaan serai wangi.
Petua & Cara Untuk Melindungi Bayi Daripada Digigit Nyamuk
> Serai Wangi Sebagai Penghindar Gigitan Nyamuk
Kita sudah terbiasa menggunakan semburan aerosol untuk menghalau nyamuk daripada mengganggu dan menggigit bayi tersayang. Tetapi, ini agak berbahaya kerana ia mengandungi bahan kimia yang boleh mendatangkan kesan buruk kepada kesihatan, secara amnya.
Antara alternatif semulajadi yang boleh Mama cuba ialah dengan menggunakan serai wangi.

Serai bukan sahaja digunakan di dalam masakan atau minuman. Malah bau yang dihasilkannya secara semulajadi dapat menghalau nyamuk untuk mendekati mangsanya. Sebab itu lah minyak atau krim penghalang nyamuk kebanyakkannya berasaskan serai.
Namun begitu, menggunakan krim penghalang nyamuk atau mosquito repellent tidah digalakkan digunakan untuk bayi dan kanak-kanak yang berumur 36 bulan ke bawah.
Kalau begitu, bagaimana dengan bayi kecil yang sering menjadi mangsa gigitan nyamuk?
Ha! Hari ni, Mama Siti nak kongsi satu idea inovatif daripada MamyPoko bagi menyelesaikan kerisauan mama di luar sana.
Pasukan R&D MamyPoko aktif menjalankan penyelidikan untuk menghasilkan penyelesaian pada permasalahan ini. Hasilnya ialah terciptanya lampin anti-nyamuk yang pertama dikenalkan di dunia, MamyPoko Extra Dry Protect.
Keunikan Lampin MamyPoko Extra Dry Protect

Lampin berteknologi tinggi ini sangat unik dan membantu menghalang gigitan nyamuk pada si bayi tercinta. Ia mengandungi ekstrak serai wangi dalam bentuk kapsul mikro yang menghindarkan nyamuk untuk datang hinggap. Jadi, kuranglah kebarangkalian untuk bayi digigit nyamuk, tak kira siang atau malam.
Cara Penggunaan Lampin MamyPoko Extra Dry Protect
Bagaimana Mama hendak menggunakan lampin ini? Mudah saja. Mama cuma perlu tampal dan gosok pada permukaan pita pelekat yang tersedia untuk mengaktifkan fungsi Antimos. Ianya selamat untuk bayi kerana tidak menggunakan alkohol atau bahan kimia DEET yang banyak terdapat di dalam campuran mosquito repellent yang ada di pasaran. Ia juga direka untuk tidak bersentuh dengan kulit bayi yang sensitif.

Mama Siti cukup puas hati apabila menggunakan lampin MamyPoko Extra Dry Protect ni. Anak dapat tidur lena dan berkualiti sepanjang malam dan bila jemput dia dari rumah babysitter pun sentiasa ceria tanpa sebarang gigitan nyamuk.
Tahu tak lampin MamyPoko Extra Dry Protect ini mempunyai semua faedah yang sama dengan MamyPoko Extra Dry, tetapi ditambah dengan fungsi Antimos! Dengan kuasa serapan yang tinggi dan bertahan lama sehingga 12 jam, Bersama dengan teknologi Speed Airwave dan 360’ Air Flow yang memberikan pengaliran udara yang membuatkan bayi berasa sentiasa kering dan selesa, si manja bolehlah menikmati tidur lena sepanjang malam!
Jadi, mama tunggu apa lagi? Dapatkan maklumat lanjut tentang lampin MamyPoko Extra Dry Protect di laman rasmi MamyPoko hari ini.


Cara Hilangkan Kahak Bayi Dengan 10 Petua Mudah

Mama mesti risau bila dengar nafas bayi berbunyi kuat seperti ada benda yang menyempitkan saluran pernafasannya kan? Tambahan pula bila di musim macam-macam virus sekarang ni. Sebenarnya, bayi berkahak itu normal. Walaupun ia normal tapi tak boleh dibiarkan begitu je. Pasti ada cara hilangkan kahak bayi.
Untuk pengetahuan mama, antara sebab utama bayi berkahak adalah kerana alahan dengan persekitaran, serangan virus, kualiti udara yang tak bagus, dan cuaca yang terlalu sejuk ataupun panas. Tapi ada juga disebabkan keadaan kesihatan sejak lahir yang menyebabkan bayi berkahak. Keadaan macam ni selalunya dapat dikesan oleh pakar pediatrik untuk penjagaan lanjutan.
Bila bayi berkahak ia akan membuatkan hidungnya tersumbat. Ia akan menghalang bayi untuk bernafas dengan baik dan sukar untuk menghisap susu ibu kerana bayi tak tahu bagaimana hendak bernafas melalui mulut. Mukus yang berkumpul juga boleh menyebabkan debu, kuman dan bakteria berkumpul dan membuatkan bayi jatuh sakit.

Jadi, apa yang mama boleh lakukan untuk mengurangkan keadaan bayi berkahak ni? Di sini Mama Siti kongsikan beberapa cara hilangkan kahak bayi. Mama bolehlah cuba cara ni, kot-kot lega sikit kahak si manja tu.
Cara Hilangkan Kahak Bayi Yang Boleh Mama Cuba
#1 Posisi Tidur Yang Lebih Tinggi
Kebiasaannya, bayi lebih selesa tidur tak berbantal. Bagi bayi yang berkahak, mama digalakkan meletakkan posisi kepala si manja lebih tinggi supaya tidur bayi tak terganggu. Ia juga akan melancarkan pernafasan bayi.
#2 Minyak Bawang Putih
Bawang putih mempunyai antibodi semulajadi dan membantu menyokong peredaran darah dan kandungan gula dalam badan. Ia mempunyai enzim yang boleh merawat radang dan alahan yang menyebabkan batuk dan selsema.
kredit Detik Food
Jika si bayi memhadapi masalah kahak, mama boleh cuba untuk membuat minyak bawang putih dan disapukan di tapak kaki si manja.
Cara membuat : Cara nak buat minyak bawang putih pun mudah je. Bakar seulas dua bawang putih di atas api, tumbuk dan rendamkan dengan minyak zaitun (olive oil). Kemudian, lumurkan minyak zaitun dan bawang putih itu di telapak kaki bayi.
Insyaallah, ianya dapat membantu melegakan hidung berhingus dan kahak.
#3 Penggunaan Titisan Cecair Bergaram / Saline Drop
Menitiskan saline drop atau air bergaram digunakan untuk melegakan hidung yang tersumbat akibat selesema. Ia akan mencairkan mukus dan sekaligus mengurangkan pembentukan kahak bayi.
kredit Doktor Budak
Mama perlulah berhati-hati dalam menggunakan saline drop ini. Mula-mula, mama hendaklah baringkan bayi dalam keadaan telentang dan tinggikan dada dengan meletakkan kain di bawah bahu bayi.
Kemudian, titiskan air garam ke dalam hidung dah biarkan selama 30 hingga 60 saat sebelum mama tiarapkan bayi untuk mengeluarkan hingus atau cecari lebihan dari dalam hidung. Bersihkan hidung dengan tisu atau kain. Bukan dengan putik kapas ye.
#4 Penggunaan Aspirator Hidung
Aspirator hidung adalah alat yang dapat membantu mama menyedut mukus yang berkumpul di hidung hingga boleh menyebabkan bayi berkahak. Penggunaan aspirator hidung ini agak mudah.

Mama cuma perlu memasukkan hujung tiub ke dalam hidung. Masukkan hujung aspirator ke dalam hidung bayi, tetapi tak terlalu dalam kerana ia boleh mencederakan hidung bayi. Picit keluar udara di dalam aspirator perlahan-lahan dan picit semula untuk membenarkan mukus di dalam hidung disedut keluar. Lepaskan mukus yang dikumpulkan pada tisu.
Mama kena sentiasa mencuci aspirator setiap kali sebelum menggunakannya dan selepas menggunakannya.
#5 Terapi Tepukan Percussion
Tepuk Percussion juga merupakan salah satu cara hilangkan kahak bayi. Teknik ini mengaplikasikan tepukan di belakang bagi mencairkan mukus yang berkumpul di paru-paru bayi yang menyebabkan kahak. Daripada tepukan yang dilakukan dengan teknik yang betul akan membuatkan bayi terbatuk dan sekaligus mengeluarkan kahak di dalam rongga pernafasan. Ia meluaskan ruang udara yang tersumbat dan melegakan pernafasan.
Sebelum melakukan teknik ini, mama digalakkan memakaikan bayi dengan pakaian atau melapik dengan selimut. Jangan melakukan tepukan pada belakang bayi yang tak bertutup. Letakkan bayi di atas permukaan tebal seperti atas tilam, bantal ataupun peha mama yang diletak dengan selimut tebal. Seeloknya, mama menggunakan percussion cup untuk menepuk perlahan-lahan. Mama juga boleh menggunakan tapak tangan yang ditutup rapat dan membentuk tangan seperti cupping. Tepuk dengan perlahan dan konsisten.
kredit Amazon
#6 Beri Bayi Minum Air Yang Banyak
Bayi yang berkahak cenderung menghadapi masalah dehidrasi. Mama digalakkan untuk menambah pengambilan kuantiti air jika bayi menunjukkan simptom berkahak dan selesema. Jika bayi yang menyusu badan, banyakkan memberinya minum susu. Untuk bayi yang dah bercampur susu atau minum susu formula 100%, Mama hendaklah menambah kuantiti air suam bagi memastikan suhu badan bayi stabil.
#7 Lumur Kunyit Hidup
Kunyit hidup juga adalah satu sumber semulajadi yang boleh mama gunakan untuk melegakan bayi berkahak dan berhingus. Kunyit hidup mempunyai kompaun yang dinamakan ‘curcumin’ yang membantu melarutkan mukus di dalam badan. Ia membantu melegakan kahak dan membunuh bakteria yang menyebabkan batuk selesema.
kredit Bidadari.My
Cara membuat : Untuk menggunakan kunyit hidup, mama hendaklah membakarnya di atas api terlebih dahulu. Kemudian gesekkan pada lesung batu sehingga keluar ekstrak kunyit. Ambil ekstrak kunyit itu dan lumurkan pada batang hidung dan dada bayi.
#8 Lulur Daun Kaduk
Daun kaduk juga adalah antara pokok herba yang yang popular di Asia yang digunakan dalam ubat-ubat tradisional. Analisa kimia menunjukkan daun kaduk mengandungi anti-oksida yang tinggi dan dapat melegakan batuk berkahak dan selesema.
kredit Herba & Tumbuhan
Cara membuat : Mama cuma perlu mengambil beberapa helai daun kaduk dan sedikit kapur. Campurkan di dalam semangkuk air suam dan ramas-ramas. Kemudian, lulurkan campuran daun kaduk dan kapur yang telah diramas itu di bahagian dada, leher dan belakang bayi.
#9 Stim Bawang Putih
Stim boleh membuka rongga pernafasan dan melegakan bayi berkahak. Ia juga cara hilangkan kahak bayi tapi mama mestilah berhati-hati apabila hendak mengamalkan petua ini.
Cara membuat : Sediakan semangkuk air panas dan letakkan di lantai sementara mama duduk di atas kerusi serta tiarapkan bayi di pangkuan. Wapkan bayi dengan jarak yang sesuai. Kalau hendak lagi berkesan, mama boleh tumbuk seulas dua bawang putih dan masukkan ke dalam mangkuk air panas itu. Ia membantu mencairkan hidung yang tersumbat dan membantu bayi mengeluarkan hingus cair dengan mudah.
#10 Gunakan Nebulizer Cara Hilangkan Kahak Bayi
Jika bayi berhingus dan berkahak dalam suatu masa yang berpanjangan, seperti lebih dari seminggu, mama dinasihati untuk mendapatkan rawatan di hospital kanak kanak. Doktor boleh membantu dengan memberi rawatan yang sesuai. Kebiasaannya, ubat tak diberi untuk bayi yang berumur 2 tahun ke bawah tapi di klinik mama boleh mendapatkan rawatan menggunakan gas nebulizer untuk mencairkan kahak dan melegakan pernafasan bayi.
Semoga membantu!
BACA JUGA PETUA HILANGKAN BATUK ANAK RESEPI UBAT BATUK HOMEMADE

Pesan Mama Siti
Di kala pendemik Covid-19 ini masih belum reda lagi, pasti ramai mama di luar sana sangat risau bila bayi kurang imunisasi diserang batuk berkahak dan selesema. Bayi terlalu sensitif dengan keadaan persekitaran dan antibodi badan masih belum kuat menyebabkan mereka mudah dijangkiti. Jadi, mama hendaklah sentiasa peka dalam memerhatikan batuk selesema si kecil itu hanya sekadar batuk biasa atau pun jangkitan kuman yang perlukan rawatan pakar. Mama Siti doakan kita semua dilindungi dari segala wabak penyakit.


Apa Perbezaan Taska dan Tadika? Ini Mama Perlu Tahu

Setiap ibu bapa pasti nak yang terbaik untuk pendidikan awal anaknya. Terutamanya dalam pemilihan taska atau tadika yang bagus untuk si manja. Ditambah pula dengan lambakan pilihan yang ada mesti buatkan Mama dan Papa dalam dilema untuk menentukan perbezaan taska dan tadika.
Ada yang kata hantar ke tadika English medium supaya anak lebih pandai bertutur dalam bahasa Inggeris. Ada pula yang kata hantar je ke taska biasa kerana anak bukannya belajar sangat. Jadi yang mana satu pilihan Mama dan Papa? Taska atau tadika? Atau ada yang masih keliru dengan perbezaan taska dan tadika?

Kenapa dan bila perlu ke taska atau tadika?
Taska dan tadika adalah institusi sokongan untuk mama papa dalam proses mendidik anak yang semakin membesar. Banyak yang akan diperolehi daripada taska dan tadika. Anak akan mula diperkenalkan kepada asas nombor, abjad, bentuk dan banyak lagi. Tapi yang paling penting adalah mempelajari kemahiran bersosial dan kawalan emosi. Anak dapat belajar adab dan cara berkawan, berkongsi dan menyumbang kepada komuniti mereka. Skil ini penting untuk ditanam di dalam diri anak sejak kecil lagi.
Anak-anak boleh mula di hantar ke taska seawal umurnya 3 atau 4 tahun. Waktu yang sesuai untuk mama hantar anak  ke taska atau tadika adalah mengikut kesediaan anak itu sendiri. Bukan sebab ikut trend ya.
kredit  Berita Harian
Jika anak mama dah boleh melakukan perihal yang di senarai di bawah, mungkin dah tiba masanya untuk mama menghantar si manja ke taska:
#1 Anak sudah dilatih untuk ke tandas dan tak memakai lampin sepenuh masa.
#2 Anak boleh mengikut arahan yang diberikan kepadanya
#3 Anak boleh mengekspresikan dirinya dengan perkataan dan tahu apa yang dia mahu
#4 Anak boleh berdikari dan boleh berpisah dengan ibu bapa buat sementara waktu
#5 Anak boleh bergaul dengan kanak-kanak lain dengan tenang

Perbezaan Taska dan Tadika
Apakah itu Taska?
Sebenarnya taska dan tadika adalah dua institusi yang berbeza. Taska adalah singkat bagi nama Taman Asuhan Kanak-kanak. Dengan erti kata lain, ia bukan je menyediakan lebih dari pembelajaran formal sehari-harian.
Taska adalah tempat atau pusat penjagaan bayi dan kanak-kanak. Sebab itulah taska bukan je terbatas di satu bangunan khas, tetapi jika ada yang menyediakan pusat penjagaan di kawasan rumah persendirian juga tertakluk pada syarat-syarat yang ditetapkan untuk pengurusan taska.
kredit Kiddy123
Taska di Malaysia adalah diselenggara dan dipantau oleh Jabatan Kebajikan Masyarakat (JKM) di bawah Kementerian Pembangunan Wanita, Keluarga dan Masyarakat. Setiap pengurus taska wajib untuk menghadiri Kursus Asuhan Kanak-Kanak Asas (KAAK) sebagai syarat pendaftaran taska.
Tiada modul khas yang dikhususkan untuk pembelajaran di taska. Kebanyakannya adalah atas inisiatif pihak taska sendiri. Mama boleh menghantar bayi sehingga anak berusia 4 tahun ke taska.

Apa itu Tadika?
Tadika adalah singkatan untuk Taman Didikan Kanak-kanak. Sesuai dengan namanya, tadika menyediakan platform untuk mendidik anak dan menyediakan anak sebelum melangkah ke alam sekolah.
Berbeza dengan taska, tadika adalah diletakkan di bawah jagaan 3 kementerian, iaitu Kementerian Pendidikan Malaysia (KPM); Kementerian Kemajuan Luar Bandar dan Wilayah; dan Jabatan Perpaduan Negara.
Tadika menjadi platform prasekolah untuk kanak-kanak berumur 4 hingga 6 tahun. Ia menyediakan aktiviti pembelajaran akademik dan ko-kurikulum yang khusus. Namun begitu, tiada apa-apa sekatan sama ada pembelajaran ingin dilaksanakan dalam apa-apa bahasa sekali pun, sama ada Bahasa Malaysia, Mandarin, India atau English.
kredit TVET JPK
KPM telah menetapkan Kurikulum Prasekolah Kebangsaan yang sekurang-kurangnya perlu diikuti oleh pihak tadika. Ia dilengkapi dengan pelbagai kemahiran dan fokus untuk pembangunan kemahiran sosial, intelek, fizikal, rohani dan nilai estetika kanak-kanak.
Oleh sebab ini jugalah, kelayakan untuk menjadi guru tadika taklah semudah penjaga taska. Kebanyakan guru yang mengajar di tadika terlatih dan mempunyai ijazah atau sarjana dalam pendidikan awal kanak-kanak.
Di Malaysia, ada tadika yang menyediakan perkhidmatan taska di mana anak dijaga selepas tamat sesi pembelajaran sehingga Mama Papa tamat bekerja pada hari itu.
Bagaimana hendak memilih yang terbaik untuk anak?
Memilih mana yang terbaik untuk anak, terutamanya bagi anak yang berumur antara 3 dan 4 tahun mungkin sesuatu yang mengelirukan.
Sebenarnya, memilih tadika yang mana untuk si manja bukanlah sesuatu yang sukar. Sebelum membuat keputusan untuk memilih taska atau tadika mana yang terbaik untuk si manja, mungkin mama ingin memastikan perkara-perkara berikut terlebih dahulu:

#1 Objektif pembelajaran
Mama mungkin selesa dengan tak membebani si kecil dengan bahan-bahan ilmiah dan cukup sekadar dia mampu mengenali perkara asas seperti mengenal huruf dan nombor sahaja. Ada tadika yang fokus dalam pembelajaran dan ada yang lebih mengutamakan kemahiran lain seperti kemahiran sosial dan kemahiran motor. Jadi, mama mestilah tahu apa yang mama mahukan untuk si manja. Fahami modul dan kokurikulum yang disediakan oleh pihak tadika.
#2  Komuniti tadika
Semasa memilih tadika yang bersesuaian, mama mungkin akan lebih fokus pada sekolah dan sistem yang disediakan. Tapi mama juga hendaklah memberi perhatian pada komuniti tadika itu sendiri. Anak mama akan meluangkan masa yang lama di taska dan tadika. Jadi, mama ingin pastikan pusat taska atau tadika itu selesa dan sesuai untuk dijadikan ‘rumah’ untuk si manja.
#3 Cari guru yang memberi inspirasi
Sebelum memilih tadika untuk si anak, kenali tenaga pengajar yang akan mendidik anak kita. Cuba luangkan sedikit masa dengan bertanya beberapa soalan tentang cara dan prinsip yang diguna pakai oleh bakal cikgu anak Mama. Carilah guru yang berdedikasi dan mampu memberi inspirasi untuk anak agar terus memperkembangkan bakat yang ada pada diri mereka.
kredit TVET JPK
#4 Seimbangkan pembelajaran akademik dan kokurikulum
Pengalaman terawal anak ke sekolah memberikan aras tanda untuk anak berkenaan keadaan sekolah secara keseluruhannya. Usahlah dibebani dengan terlalu banyak kerja sekolah atau pembelajaran akademik yang keterlaluan hingga anak tak suka ke sekolah. Secara tak langsung, kita sudah menanamkan pengalaman yang negatif di dalam minda dan pencarian ilmu sudah tak menjadi sesuatu yang dia mahu lakukan tetapi terpaksa dan tak ikhlas. Belajar seharusnya menjadi sesuatu yang menggembirakan.
#5 Lawat kawasan taska dan tadika
Sebelum meletakkan anak di mana-mana tadika atau taska, luangkan sebanyak mana masa yang diperlukan untuk melawat dan melihat sendiri cara pengurusan tadika tersebut. Ambil tahu cara pengurusan pelajar, waktu makan, bermain dan sebagainya. Fahami tindakan yang akan diambil oleh pihak tadika jika anak mempunyai masalah di dalam pembelajaran, sosial dan sebagainya.
kredit TVS Sarawak
Semoga membantu!
BACA JUGA PILIH TADIKA UNTUK DIDIK ANAK BUKAN SEBAB NAK POPULARITI

Pesanan Mama Siti
Insyaallah, Mama Siti yakin, kita semua mahu yang terbaik untuk si manja kita. Mama Siti percaya, mama semua pasti mampu membuat perbezaan taska dan tadika yang sesuai, selamat dan bagus untuk anak mama.